

**Ελεούσα, 13/09/2021**

**Αριθμ. Πρωτ.:13570**

**ΠΡΟΣ**:

ΠΡΟΣ ΚΑΘΕ ΕΝΔΙΑΦΕΡΟΜΕΝΟ

ΟΙΚΟΝΟΜΙΚΟ ΦΟΡΕΑ

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΙΩΑΝΝΙΝΩΝ**

**ΔΗΜΟΣ ΖΙΤΣΑΣ**

**Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΤΜΗΜΑ ΠΡΟΜΗΘΕΙΩΝ**

**Ταχ. Δ/νση: Λ. Πασσαρώνος 1- Ελεούσα**

**Ταχ. Κωδ.: 45445 - Ιωάννινα**

**Πληρ: Σ. Ράρρα**

**Τηλ: 2653360052**

**FAX : 2651062794**

**E-mail:srarra@zitsa.gov.gr**

**ΘΕΜΑ: Πρόσκληση προσκόμισης προσφοράς και δικαιολογητικών.**

**Ο Δήμος μας έχει ανάγκη να προβεί, στην ανάθεση για** **παροχή υπηρεσιών «Ιατρού Εργασίας και γραπτή Εκτίμηση Επαγγελματικού Κινδύνου 2021-2022 για τις ανάγκες του Δήμου Ζίτσας»**.

Για την κάλυψη της δαπάνης της ανωτέρω υπηρεσίας έχει εκδοθεί α) η υπ’ αριθ. πρωτ.:13491/10-09-2021 (ΑΔΑ:ΨΚ81ΩΡΓ-ΠΣΨ / ΑΔΑΜ:21REQ009189700), απόφαση ανάληψης υποχρέωσης και β) η βεβαίωση του Προϊσταμένου της Οικονομικής Υπηρεσίας, επί της ανωτέρω απόφασης (ή πρότασης) ανάληψης υποχρέωσης, για την ύπαρξη διαθέσιμου ποσού, τη συνδρομή των προϋποθέσεων της παρ 1α του άρθρου 4 του ΠΔ 80/2016 και τη δέσμευση στα οικείο Μητρώο Δεσμεύσεων της αντίστοιχης πίστωσης με α/α 506/2021.

Οι τεχνικές προδιαγραφές της ανωτέρω υπηρεσίας περιγράφονται αναλυτικά στην υπ’ αριθ. 865/13-09-2021 (ΑΔΑ:9ΓΕΕΩΡΓ-8Ο6) Απόφαση Δημάρχου για έγκριση των τεχνικών προδιαγραφών, με αριθμό πρωτοκόλλου 13531/13-09-2021 και εκτιμώμενη αξία σύμβασης, όπως αναλύεται στον παρακάτω πίνακα:

**Περιγραφή των προς προμήθεια υπηρεσιών – Εκτιμώμενη αξία σύμβασης**

**Κ.Α.Ε. 15-6117.002**

|  |  |  |  |  |  |  |  |
| --- | --- | --- | --- | --- | --- | --- | --- |
| **Α/Α** | **Περιγραφή Υπηρεσιών** | **CPVS** | **Ποσότητα/Μονάδα Μέτρησης** | **Ενδεικτική Τιμή μονάδας** | **Ενδεικτικό Κόστος χωρίς ΦΠΑ** | **Φ.Π.Α.** | **Συνολικό Ενδεικτικό Κόστος** |
|  | Παροχή υπηρεσιών Ιατρού Εργασίας | 71317210-8 | 79,60/  Ώρες | 35,00€ | 2.786,00€ | 0€ | 2.786,00€ |
|  | Γραπτή Εκτίμηση Επαγγελματικού Κινδύνου | 71317210-8 | 1 | 300,00€ | 300,00€ | 0€ | 300,00€ |
|  | **ΓΕΝΙΚΟ ΣΥΝΟΛΟ** | | | | | | **3.086,00€** |
|  | **ΔΑΠΑΝΗ ΕΤΟΥΣ 2021** | | | | | | **758,52€** |
|  | **ΔΑΠΑΝΗ ΕΤΟΥΣ 2022** | | | | | | **2.327,48€** |

Έχοντας υπόψη όλα τα ανωτέρω:

**ΠΡΟΣΚΑΛΟΥΜΕ**

Κάθε Ενδιαφερόμενο Οικονομικό Φορέα που ασκεί επαγγελματική δραστηριότητα συναφή με το αντικείμενο το αντικείμενο των παρεχόμενων υπηρεσιών, να υποβάλει σχετική προσφορά στην Ελληνική Γλώσσα, μαζί με τα παρακάτω δικαιολογητικά συμμετοχής/αποδεικτικά μέσα, προς απόδειξη περί μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ.1 και 2 του άρθρου 73 του Ν.4412/2016, **έτσι όπως τροποποιήθηκε και ισχύει σήμερα (Ν.4782/2021), για συμβάσεις εκτιμώμενης αξίας άνω των 2.500,00€ χωρίς Φ.Π.Α.**

Συγκεκριμένα:

**1.** Απόσπασμα ποινικού μητρώου. Εναλλακτικά, η αναθέτουσα αρχή δύναται αντί του αποσπάσματος ποινικού μητρώου να απαιτήσει υπεύθυνη δήλωση του Ν.1599/86 ως αποδεικτικό μέσο με την οποία ο οικονομικός φορέας θα δηλώνει:

α) **Στην περίπτωση φυσικού προσώπου**, ότι δεν υπάρχει εις βάρος του αμετάκλητη καταδικαστική απόφαση για τους λόγους που αναφέρονται στην παρ. 1 του άρθρου 73 του Ν.4412/16.

β) **Στην περίπτωση νομικού προσώπου (εταιρίας)**, ότι δεν υπάρχει αμετάκλητη καταδικαστική απόφαση για τους λόγους που αναφέρονται στην παρ. 1 του άρθρου 73 του Ν.4412/16 εις βάρος των εξής προσώπων:

* διαχειριστές στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.),
* διευθύνοντα σύμβουλο και όλα τα μέλη του Διοικητικού Συμβουλίου στις περιπτώσεις ανωνύμων εταιρειών (Α.Ε.),
* μέλη του Διοικητικού Συμβουλίου στις περιπτώσεις των συνεταιρισμών και
* νόμιμους εκπροσώπους στις λοιπές περιπτώσεις νομικών προσώπων.

Στην περίπτωση αυτή, η υπεύθυνη δήλωση υπογράφεται από τον νόμιμο εκπρόσωπο της εταιρίας (περίπτωση 79Α του Ν.4412/16), για το σύνολο των φυσικών προσώπων που είναι μέλη του διοικητικού, διευθυντικού ή εποπτικού οργάνου του οικονομικού φορέα ή έχουν εξουσία εκπροσώπησης, λήψης αποφάσεων ή έλεγχου σε αυτόν, όπως αναφέρονται αναλυτικά παραπάνω.

Επίσης να δηλώνεται ότι δεν έχει εκδοθεί σε βάρος του φυσικού προσώπου ή του συνόλου των φυσικών προσώπων που είναι μέλη του διοικητικού, διευθυντικού ή εποπτικού οργάνου του οικονομικού φορέα ή έχουν εξουσία εκπροσώπησης, λήψης αποφάσεων ή έλεγχου σε αυτόν, απόφαση αποκλεισμού, σύμφωνα με το άρθρο 74 του Ν.4412/2016.

**2.** Φορολογική ενημερότητα (για συμμετοχή).

**3.** Ασφαλιστική ενημερότητα (άρθρο 80 παρ.2 του Ν.4412/2016) (για συμμετοχή).

**4.** Υπεύθυνη Δήλωση αναφορικά με τους οργανισμούς κοινωνικής ασφάλισης, όπου να δηλώνονται οι οργανισμοί στους οποίους ο οικονομικός φορέας έχει υποχρέωση καταβολής ασφαλιστικών εισφορών ως εργοδότης (στην περίπτωση που ο προσωρινός ανάδοχος έχει την εγκατάστασή του στην Ελλάδα, αφορά Οργανισμούς κύριας και επικουρικής ασφάλισης).

Επίσης να δηλώνεται ότι ο οικονομικός φορέας δεν έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεων του, όσον αφορά στην καταβολή φόρων ή εισφορών κοινωνικής ασφάλισης ως εργοδότης (κύριας και επικουρικής ασφάλισης).

**5.** Πιστοποιητικό/βεβαίωση εγγραφής στο οικείο επιμελητήριο, επαγγελματικό ή εμπορικό, όπου να προκύπτει η συνάφεια της δραστηριότητας του αναδόχου με το αντικείμενο της μελέτης, για την απόδειξη της απαίτησης της καταλληλότητας για την άσκηση επαγγελματικής δραστηριότητας.

**6.** Εφόσον πρόκειται για νομικό πρόσωπο, αποδεικτικά έγγραφα νομιμοποίησης του νομικού προσώπου (άρθρο 93 του Ν.4412/2016), συγκεκριμένα πιστοποιητικό ισχύουσας εκπροσώπησης για την απόδειξη της νόμιμης εκπροσώπησης (π.χ. ΓΕΜΗ).

**7.** Οικονομική προσφορά, η οποία θα υποβληθεί με τη συμπλήρωση του Παραρτήματος ΙΙ, του παρόντος εγγράφου, για το σύνολο των υπηρεσιών και στην οποία θα δηλώνεται παράλληλαη συμμόρφωση του οικονομικού φορέα με τις τεχνικές προδιαγραφές το αντικείμενο των **παρεχόμενων υπηρεσιών,** και ότι **οι προσφερόμενες υπηρεσίες** που θα διαθέσει, πληρούν όλους τους ζητούμενους όρουςτης σχετικής Απόφασης Αντιδημάρχου έγκρισης τεχνικών προδιαγραφών.

Το απόσπασμα Ποινικού Μητρώου (περ.1) γίνεται αποδεκτό σε απλή φωτοτυπία και εφόσον έχει εκδοθεί έως τρεις (3) μήνες πριν από την υποβολή του ([άρθρο 80 παρ.12 του Ν.4412/2016](https://dimosnet.gr/blog/laws/%CE%AC%CF%81%CE%B8%CF%81%CE%BF-80-%CE%B1%CF%80%CE%BF%CE%B4%CE%B5%CE%B9%CE%BA%CF%84%CE%B9%CE%BA%CE%AC-%CE%BC%CE%AD%CF%83%CE%B1-%CE%AC%CF%81%CE%B8%CF%81%CE%BF-60-%CF%84%CE%B7%CF%82-%CE%BF%CE%B4%CE%B7/), όπως προστέθηκε με την [παρ.7αδ του άρθρου 43 του Ν.4605/2019](https://dimosnet.gr/blog/laws/%CE%AC%CF%81%CE%B8%CF%81%CE%BF-43-%CF%84%CF%81%CE%BF%CF%80%CE%BF%CF%80%CE%BF%CE%AF%CE%B7%CF%83%CE%B7-%CE%B4%CE%B9%CE%B1%CF%84%CE%AC%CE%BE%CE%B5%CF%89%CE%BD-%CF%84%CE%BF%CF%85-%CE%BD-44122016-2/)).

Τα ανωτέρω πιστοποιητικά (περ.2,3, 4) γίνονται αποδεκτά σε απλή φωτοτυπία και εφόσον είναι **εν ισχύ κατά το χρόνο υποβολής** τους, άλλως, στην περίπτωση που δεν αναφέρεται χρόνος ισχύος, εφόσον έχουν εκδοθεί έως **τρεις (3) μήνες** πριν από την υποβολή τους. ([άρθρο 80 παρ.12β του Ν.4412/2016](https://dimosnet.gr/blog/laws/%CE%AC%CF%81%CE%B8%CF%81%CE%BF-80-%CE%B1%CF%80%CE%BF%CE%B4%CE%B5%CE%B9%CE%BA%CF%84%CE%B9%CE%BA%CE%AC-%CE%BC%CE%AD%CF%83%CE%B1-%CE%AC%CF%81%CE%B8%CF%81%CE%BF-60-%CF%84%CE%B7%CF%82-%CE%BF%CE%B4%CE%B7/), όπως προστέθηκε με την [παρ.7αδ του άρθρου 43 του Ν.4605/2019](https://dimosnet.gr/blog/laws/%CE%AC%CF%81%CE%B8%CF%81%CE%BF-43-%CF%84%CF%81%CE%BF%CF%80%CE%BF%CF%80%CE%BF%CE%AF%CE%B7%CF%83%CE%B7-%CE%B4%CE%B9%CE%B1%CF%84%CE%AC%CE%BE%CE%B5%CF%89%CE%BD-%CF%84%CE%BF%CF%85-%CE%BD-44122016-2/)), ενώ τα πιστοποιητικά των περιπτώσεων 5 & 6 γίνονται αποδεκτά σε απλή φωτοτυπία και εφόσον είναι **εν ισχύ κατά το χρόνο υποβολής** τους, άλλως, στην περίπτωση που δεν αναφέρεται χρόνος ισχύος, εφόσον έχουν εκδοθεί έως **ένα (1) μήνα** πριν από την υποβολή τους.

Οι Υπεύθυνες Δηλώσεις γίνονται αποδεκτές με πρωτότυπη φυσική υπογραφή, εφόσον έχουν συνταχθεί **μετά την κοινοποίηση** της παρούσας πρόσκλησης ([άρθρο 80 παρ.12 του Ν.4412/2016](https://dimosnet.gr/blog/laws/%CE%AC%CF%81%CE%B8%CF%81%CE%BF-80-%CE%B1%CF%80%CE%BF%CE%B4%CE%B5%CE%B9%CE%BA%CF%84%CE%B9%CE%BA%CE%AC-%CE%BC%CE%AD%CF%83%CE%B1-%CE%AC%CF%81%CE%B8%CF%81%CE%BF-60-%CF%84%CE%B7%CF%82-%CE%BF%CE%B4%CE%B7/), όπως προστέθηκε με την [παρ.7αδ του άρθρου 43 του Ν.4605/2019](https://dimosnet.gr/blog/laws/%CE%AC%CF%81%CE%B8%CF%81%CE%BF-43-%CF%84%CF%81%CE%BF%CF%80%CE%BF%CF%80%CE%BF%CE%AF%CE%B7%CF%83%CE%B7-%CE%B4%CE%B9%CE%B1%CF%84%CE%AC%CE%BE%CE%B5%CF%89%CE%BD-%CF%84%CE%BF%CF%85-%CE%BD-44122016-2/)) και σημειώνεται ότι δεν απαιτείται θεώρηση του γνησίου της υπογραφής τους. Σε περίπτωση που υποβληθούν μέσω ηλεκτρονικού μηνύματος, απαιτείται να είναι ψηφιακά υπογεγραμμένες (με οποιαδήποτε προηγμένη ή εγκεκριμένη ψηφιακή υπογραφή).

Η οικονομική προσφορά γίνεται αποδεκτή είτε με πρωτότυπη φυσική υπογραφή, είτε ψηφιακά υπογεγραμμένη (με οποιαδήποτε προηγμένη ή εγκεκριμένη ψηφιακή υπογραφή).

Η υποβολή της προσφοράς διενεργείται είτε με κατάθεσή της σε φυσικό φάκελο, στο Γραφείο Πρωτοκόλλου του Δημοτικού Καταστήματος Δήμου Ζίτσας, Λ. Πασσαρώνος 1, Τ.Κ. 45445, Ελεούσα, τις εργάσιμες ημέρες και ώρες και το αργότερο μέχρι την 22/09/2021 ημέρα Τετάρτη είτε με αποστολή ηλεκτρονικού μηνύματος στο e-mail: [***srarra@zitsa.gov.gr***](mailto:srarra@zitsa.gov.gr),μέχρι την ανωτέρω ημερομηνία.Το ηλεκτρονικό μήνυμα θα περιέχει υποχρεωτικά συνημμένα όλα τα απαιτούμενα δικαιολογητικά συμμετοχής/αποδεικτικά μέσα της ανωτέρω πρόσκλησης, με τις Υπεύθυνες Δηλώσεις και την Οικονομική Προσφορά ψηφιακά υπογεγραμμένα (με οποιαδήποτε προηγμένη ή εγκεκριμένη ψηφιακή υπογραφή). Αναπόσπαστο τμήμα της παρούσας αποτελούν τα Παραρτήματα Ι,ΙΙ,ΙΙΙ,IV.

Η πληρωμή του αναδόχου θα γίνει με πίστωση, μετά την παραλαβή των παρεχόμενων υπηρεσιών, από τον Προϊστάμενο της αρμόδιας υπηρεσίας – Δ/νση Διοικητικών Υπηρεσιών του Δήμου Ζίτσας, την σύνταξη βεβαίωσης παραλαβής και την έκδοση τιμολογίου που θα συνοδεύεται από τα νόμιμα δικαιολογητικά, τα οποία θα ζητηθούν από την αρμόδια Υπηρεσία του Δήμου.

**Συνημμένα:** **1. παραρτημα Ι ΤΕΧΝΙΚΗ ΠΕΡΙΓΡΑΦΗ –ΤΕΧΝΙΚΕΣ ΠΡΟΔΙΑΓΡΑΦΕΣ**

# 2.παραρτημα ιΙ «ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ»

# 3.παραρτημα ΙΙΙ «ΥΠΕΥΘΥΝΗ ΔΗΛΩΣΗ ( ΑΝΤΙ ΠΟΙΝΙΚΟΥ ΜΗΤΡΩΟΥ)»

# 4.παραρτημα ΙV «ΥΠΕΥΘΥΝΗ ΔΗΛΩΣΗ»

**ΑΚΡΙΒΕΣ ΑΝΤΙΓΡΑΦΟ Ο ΔΗΜΑΡΧΟΣ**

**ΠΛΙΑΚΟΣ ΜΙΧΑΗΛ**

**παραρτημα Ι ΤΕΧΝΙΚΗ ΠΕΡΙΓΡΑΦΗ -ΤΕΧΝΙΚΕΣ ΠΡΟΔΙΑΓΡΑΦΕΣ**



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΙΩΑΝΝΙΝΩΝ Ελεούσα, 10-09-2021**

**ΔΗΜΟΣ ΖΙΤΣΑΣ**

**Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**

**ΤΕΧΝΙΚΗ ΠΕΡΙΓΡΑΦΗ**

**ΠΑΡΟΧΗΣ ΥΠΗΡΕΣΙΩΝ ΙΑΤΡΟΥ ΕΡΓΑΣΙΑΣ, ΤΕΧΝΙΚΟΥ ΑΣΦΑΛΕΙΑΣ, ΚΑΙ ΓΡΑΠΤΗΣ ΕΚΤΙΜΗΣΗΣ ΕΠΑΓΓΕΛΜΑΤΙΚΟΥ ΚΙΝΔΥΝΟΥ**

**ΔΗΜΟΥ ΖΙΤΣΑΣ**

**ΠΑΡΟΧΗ ΥΠΗΡΕΣΙΩΝ ΙΑΤΡΟΥ ΕΡΓΑΣΙΑΣ**

**ΠΡΟΫΠΟΛΟΓΙΣΜΟΣ 3.086,00 € (απαλλασόμενου Φ.Π.Α.) σε βάρος του Κ.Α. 15.6117.002**

**ΠΑΡΟΧΗΣ ΥΠΗΡΕΣΙΩΝ ΤΕΧΝΙΚΟΥ ΑΣΦΑΛΕΙΑΣ**

**ΠΡΟΫΠΟΛΟΓΙΣΜΟΣ 5.976,24 € (συμπεριλαμβανομένου Φ.Π.Α.) σε βάρος του Κ.Α. 15.6117.003**

CPV : 71317210-8

**(Υπηρεσίες παροχής συμβουλών σε**

**θέματα υγείας και ασφάλειας )**

**ΠΕΡΙΕΧΟΜΕΝΑ**

1. ΤΕΧΝΙΚΗ ΠΕΡΙΓΡΑΦΗ
2. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ
3. ΣΥΓΓΡΑΦΗ ΥΠΟΧΡΕΩΣΕΩΝ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΙΩΑΝΝΙΝΩΝ**

**ΔΗΜΟΣ ΖΙΤΣΑΣ**

**Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**

**ΤΕΧΝΙΚΗ ΠΕΡΙΓΡΑΦΗ ΕΡΓΑΣΙΑΣ**

Η παρούσα Τεχνική Περιγραφή αφορά την ανάθεση **«ΠΑΡΟΧΗΣ ΥΠΗΡΕΣΙΩΝ ΤΕΧΝΙΚΟΥ ΑΣΦΑΛΕΙΑΣ, ΙΑΤΡΟΥ ΕΡΓΑΣΙΑΣ & ΓΡΑΠΤΗΣ ΕΚΤΙΜΗΣΗΣ ΕΠΑΓΓΕΛΜΑΤΙΚΟΥ ΚΙΝΔΥΝΟΥ».** Προβλέπεται η σύναψη σύμβασης παροχής υπηρεσιών με ανάθεση με ένα γιατρό εργασίας, ο οποίος θα αναλάβει χρέη Ιατρού Εργασίας σύμφωνα με την σχετική νομοθεσία και με έναν Τεχνικό Ασφαλείας, ο οποίος θα αναλάβει την άσκηση του έργου των υπηρεσιών Τεχνικού Ασφάλειας, για το σύνολο των εργαζομένων, που μέχρι την σύνταξη της παρούσης, ανέρχονται στον αριθμό των 160 εργαζόμενωνστο Δήμο Ζίτσας (78 άτομα Μόνιμοι-ΙΔΑΧ, 5 ειδικοί συνεργάτες**,** και 77 Άτομα με Σύμβαση Εργασίας Ορισμένου Χρόνου) καθώς επίσης και η εκπόνηση γραπτής εκτίμησης επαγγελματικού κινδύνου (επικαιροποίηση της υπάρχουσας Γ.Ε.Ε.Κ στην υπηρεσία), η οποία συντάσσεται με ευθύνη του αναδόχου (ιατρός εργασίας ή τεχνικός ασφαλείας ή ΕΞΥΠΠ), για τα οικονομικά έτη που θα αναφέρονται στην σχετική ανάθεση.

Η σύμβαση θα ισχύει για διάστημα από την υπογραφή της και για ένα έτος, ενώ η αμοιβή των ανωτέρω όπως και η χρονική απασχόλησή τους καθορίζεται από συντελεστές του Π.Δ. 294/1988 άρθρο 3.

Η άσκηση παροχής υπηρεσιών των καθηκόντων του Ιατρού Εργασίας και του Τεχνικού Ασφαλείας θα γίνεται στους χώρους όπου εργάζονται οι υπάλληλοι του Δήμου Ζίτσας και που έχουν καθοριστεί από την υπηρεσία.

Το θεσμικό πλαίσιο για της υποχρεώσεις των επιχειρήσεων σχετικά με τον Τεχνικό Ασφαλείας & τον Ιατρό Εργασίας καθορίζεται κυρίως με το Ν. 1568/85 (ΦΕΚ 177/Α), το Π.∆., 294/88 (ΦΕΚ 138/Α), το Π.∆.. 16/96 (ΦΕΚ 10/Α), το Π.∆. 17/96 (ΦΕΚ 11/Α και το Ν.3580/2010 (ΦΕΚ 84 Α/2-6-2010) «Κύρωση του κώδικα νόμων για την υγεία και την ασφάλεια των εργαζομένων »

Συγκεκριμένα, σύμφωνα με της διατάξεις του Ν. 1568/1985 (Φ.Ε.Κ. 177/Α/1985) «Υγιεινή και ασφάλεια των εργαζομένων» και το Προεδρικό Διάταγμα 17/1996 (Φ.Ε.Κ. 11/Α/1996) «Μέτρα για την βελτίωση της ασφάλειας και της υγείας των εργαζομένων κατά την εργασία σε συμμόρφωση με τις Οδηγίες 89/391/ΕΟΚ και 91/383/ΕΟΚ», ο εργοδότης των επιχειρήσεων που απασχολούν κατά ετήσιο μέσο όρο πάνω από 50 εργαζόμενους, έχει υποχρέωση να χρησιμοποιεί τις υπηρεσίες τεχνικού ασφαλείας και γιατρού εργασίας και δύναται να επιλέξει μεταξύ των περιπτώσεων ανάθεσης των καθηκόντων τεχνικού ασφαλείας ή και ιατρού εργασίας:

* σε εργαζόμενους στην επιχείρηση ή
* σε άτομα εκτός της επιχείρησης ή
* σύναψης σύμβασης με της Εξωτερικές Υπηρεσίες Προστασίας και Πρόληψης (ΕΞΥΠΠ) ή
* συνδυασμό μεταξύ αυτών των δυνατοτήτων.

Σύμφωνα με την υπ’ αριθμ. 88555/3296/88 ΚΎ.Α. «Υγιεινή και ασφάλεια του προσωπικού του Δημοσίου, των Ν.Π.Δ.Δ. και των Ο.Τ.Α. (Φ.Ε.Κ. 721/Β/1988) που κυρώθηκε με το άρθρο 39 του Ν. 1836/1989 η εφαρμογή των διατάξεων επεκτείνεται και στο Δημόσιο, τα Νομικά Πρόσωπα Δημοσίου Δικαίου και στους Οργανισμούς Τοπικής Αυτοδιοίκησης.

Επίσης σύμφωνα με τις διατάξεις του ΠΔ 294/1988(ΦΕΚ 138/Α/1988) «Ελάχιστος χρόνος απασχόλησης Τεχνικού Ασφαλείας και Γιατρού Εργασίας, επίπεδο γνώσεων και ειδικότητα τεχνικού ασφαλείας για τις επιχειρήσεις, εκμεταλλεύσεις και εργασίες του άρθ. 1 παρ. 1 του Ν. 1568/85» καθορίζονται οι ώρες απασχόλησης του Τεχνικού Ασφαλείας και του Γιατρού Εργασίας, καθώς και το απαιτούμενο επίπεδο γνώσεων του Τεχνικού Ασφαλείας.

Τέλος σύμφωνα με το Ν.3850/2010 (ΦΕΚ 84Α/2-6-2010) κυρώθηκε ο κώδικας νόμων για την υγεία και την ασφάλεια των εργαζομένων.

Η ανάθεση εργασιών θα εκτελεστεί σύμφωνα με:

* Τις διατάξεις της παρ.2 του άρθρου 209, και παρ. 1 του άρθρου 273 του Ν.3463/2006,
* Τις διατάξεις του Ν. 4412/2016 (ΦΕΚ Α΄ 147/8-8-2016) Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ).
* Τις διατάξεις της παρ.9 του άρθρου 209 του Ν.3463/2006 όπως προστέθηκαν και οι διατάξεις της παρ.13 του άρθρου 20 του Ν.3731/08 σύμφωνα με την οποία <<Οι Δήμοι και οι Κοινότητες, οι σύνδεσμοι τους, τα νομικά τους πρόσωπα δημοσίου δικαίου και τα ιδρύματα τους δύναται να αναθέτουν απευθείας ή με συνοπτική διαδικασία (πρόχειρο διαγωνισμό) παροχή υπηρεσιών, που δεν υπάγονται στις διατάξεις του Ν.3316/2005 (ΦΕΚ 42 Α), σύμφωνα με τις προβλέψεις του άρθρου 83 του Ν.2362/1995 (ΦΕΚ 247 Α), ως προς τα επιτρεπτά χρηματικά όρια, όπως αυτά καθορίζονται με τις εκάστοτε εκδιδόμενες αποφάσεις του Υπουργού Οικονομίας και Οικονομικών.
* τις διατάξεις των άρθρων 6 και 7 Ν.1586/85
* το άρθρο 11 Ν. 3850/2010, την [παρ.1 άρθρου 9Α Ν.3850/10](https://dimosnet.gr/blog/laws/άρθρο-9α-δημιουργία-ηλεκτρονικών-βάσε/) όπως προστέθηκε με το [άρθρο 119 του Ν.4488/17](https://dimosnet.gr/blog/laws/άρθρο-119-τροποποίηση-του-ν-38502010/)
* την [παρ.1 άρθρου 9 απόφαση Υπ. Εργασίας και Κοινωνικών Υποθέσεων 5685/121/05.02.2021 (ΦΕΚ 669/22.02.2021 τεύχος Β](https://dimosnet.gr/blog/laws/432339/)')

Η δαπάνη για τον Ιατρό Εργασίας και τη σύνταξη Γ.Ε.Ε.Κ προϋπολογίζεται στο ποσό των 3.086,00 €, θα χρηματοδοτηθεί από Δημοτικούς πόρους με Κ.Α. 15.6117.002 και θα επιβαρύνει τον προϋπολογισμό για τα έτη όπως αυτά αναφέρονται στην συναφθείσα ανάθεση.

Οι ανωτέρω αναθέσεις κρίνονται απαραίτητες, λόγω ανεπάρκειας τακτικού προσωπικού για την αντιμετώπιση της ανάγκης προαγωγής της υγείας και της ασφάλειας των εργαζομένων κατά την εργασία.

**ΤΕΧΝΙΚΕΣ ΠΡΟΔΙΑΓΡΑΦΕΣ**

**Α. ΓΙΑΤΡΟΣ ΕΡΓΑΣΙΑΣ**

*ΠΕΡΙΓΡΑΦΗ ΠΑΡΟΧΗΣ ΥΠΗΡΕΣΙΑΣ ΓΙΑΤΡΟΥ ΕΡΓΑΣΙΑΣ*.

Ο ιατρός εργασίας παρέχει υποδείξεις και συμβουλές στον εργοδότη (Δήμαρχο ή στον υπεύθυνο εξουσιοδοτούμενο εκπρόσωπο του, σε θέματα υγείας και ασφάλειας εργαζομένων), στους εργαζομένους και στους εκπροσώπους τους, γραπτά ή προφορικά, σχετικά με τα μέτρα που πρέπει να λαμβάνονται για τη σωματική και ψυχική υγεία των εργαζομένων. Τις γραπτές υποδείξεις ο ιατρός εργασίας καταχωρεί στο ειδικό βιβλίο του άρθρου 14 του Ν. 3850/2010. Ο Δήμαρχος ή ο υπεύθυνος εξουσιοδοτούμενος εκπρόσωπός του σε θέματα υγείας και ασφάλειας εργαζομένων, λαμβάνει γνώση ενυπογράφως των υποδείξεων που καταχωρούνται σε αυτό το βιβλίο.

**Συμβουλευτικές αρμοδιότητες του ιατρού εργασίας.**

1. Συνοπτικά, ο γιατρός εργασίας θα έχει συμβουλευτικό ρόλο και ρόλο υποδείξεων, με άξονες τα παρακάτω:

* σχεδιασμό, προγραμματισμό, τροποποίησης της παραγωγικής διαδικασίας, κατασκευής και συντήρησης εγκαταστάσεων, σύμφωνα με τους κανόνες υγείας και ασφάλειας των εργαζομένων,
* λήψης μέτρων προστασίας κατά την εισαγωγή και χρήση υλών και προμήθειας μέσων εξοπλισμού, φυσιολογίας και ψυχολογίας της εργασίας, εργονομίας και υγιεινής της εργασίας, της διευθέτησης και διαμόρφωσης των θέσεων και του περιβάλλοντος της εργασίας και της οργάνωσης της παραγωγικής διαδικασίας,
* οργάνωσης φαρμακείου και υπηρεσίας παροχής πρώτων βοηθειών,
* αρχικής τοποθέτησης και αλλαγής θέσης εργασίας για λόγους υγείας, προσωρινά ή μόνιμα, καθώς και ένταξης ή επανένταξης μειονεκτούντων ατόμων στην παραγωγική διαδικασία, ακόμη και με υπόδειξη αναμόρφωσης της θέσης εργασίας.

Ο ιατρός εργασίας προβαίνει σε ιατρικό έλεγχο των εργαζομένων σχετικό με τη θέση εργασίας τους, μετά την πρόσληψη τους ή την αλλαγή θέσης εργασίας, καθώς και σε περιοδικό ιατρικό έλεγχο κατά την κρίση του επιθεωρητή εργασίας ύστερα από αίτημα της Ε.Υ.Α.Ε., όταν τούτο δεν ορίζεται από το νόμο. Μεριμνά για τη διενέργεια ιατρικών εξετάσεων και μετρήσεων παραγόντων του εργασιακού περιβάλλοντος σε εφαρμογή των διατάξεων που ισχύουν κάθε φορά. Εκτιμά την καταλληλότητα των εργαζομένων για τη συγκεκριμένη εργασία, αξιολογεί και καταχωρεί τα αποτελέσματα των εξετάσεων, εκδίδει βεβαίωση των παραπάνω εκτιμήσεων και την κοινοποιεί στον εργοδότη. Το περιεχόμενο της βεβαίωσης πρέπει να εξασφαλίζει το ιατρικό απόρρητο υπέρ του εργαζομένου και μπορεί να ελεγχθεί από τους υγειονομικούς επιθεωρητές του Υπουργείου Εργασίας και Κοινωνικής Ασφάλισης, για την κατοχύρωση του εργαζομένου και του εργοδότη

2. Κατά την εκτέλεση των καθηκόντων γιατρού εργασίας:

Ο ιατρός εργασίας επιβλέπει την εφαρμογή των μέτρων προστασίας της υγείας των εργαζομένων και πρόληψης των ατυχημάτων. Για το σκοπό αυτό:

* επιθεωρεί τακτικά τις θέσεις εργασίας και αναφέρει οποιαδήποτε παράλειψη
* προτείνει μέτρα αντιμετώπισης των παραλείψεων και επιβλέπει την εφαρμογή τους
* επεξηγεί την αναγκαιότητα της σωστής χρήσης των ατομικών μέτρων προστασίας
* ερευνά τις αιτίες των ασθενειών που οφείλονται στην εργασία, αναλύει και αξιολογεί τα αποτελέσματα των ερευνών και προτείνει μέτρα για την πρόληψη των ασθενειών αυτών
* επιβλέπει τη συμμόρφωση των εργαζομένων στους κανόνες υγείας και ασφάλειας των εργαζομένων, ενημερώνει τους εργαζομένους για τους κινδύνους που προέρχονται από την εργασία τους, καθώς και για τους τρόπους πρόληψής τους
* παρέχει επείγουσα θεραπεία σε περίπτωση ατυχήματος ή αιφνίδιας νόσου
* εκτελεί προγράμματα εμβολιασμού των εργαζομένων με εντολή της αρμόδιας διεύθυνσης υγιεινής της νομαρχίας, όπου εδρεύει η επιχείρηση

3. Ο ιατρός εργασίας έχει υποχρέωση να τηρεί το ιατρικό και επιχειρησιακό απόρρητο.

4. Ο ιατρός εργασίας αναγγέλλει μέσω της επιχείρησης στην Επιθεώρηση Εργασίας ασθένειες των εργαζομένων που οφείλονται στην εργασία.

5. Ο ιατρός εργασίας πρέπει να ενημερώνεται από τον εργοδότη και τους εργαζομένους για οποιοδήποτε παράγοντα στο χώρο εργασίας που έχει επίπτωση στην υγεία.

6. Η επίβλεψη της υγείας των εργαζομένων στον τόπο εργασίας δεν μπορεί να συνεπάγεται οικονομική επιβάρυνση γι’ αυτούς και πρέπει να γίνεται κατά τη διάρκεια των ωρών εργασίας τους.

7. Η παράγραφος 4 του άρθρου 15 του Ν. 3850/2010 έχει εφαρμογή και για τον ιατρό εργασίας.

8. Ο ιατρός εργασίας στο πλαίσιο των υποχρεώσεων του και των υποχρεώσεων του εργοδότη, σύμφωνα με τις κείμενες ειδικές διατάξεις, εφόσον η επιχείρηση δεν διαθέτει την κατάλληλη υποδομή, έχει υποχρέωση να παραπέμπει τους εργαζομένους για συγκεκριμένες συμπληρωματικές ιατρικές εξετάσεις. Οι εξετάσεις αυτές διενεργούνται σε ΕΞ.Υ.Π.Π., ή σε κατάλληλες υπηρεσίες του ιδιωτικού τομέα ή σε προσδιοριζόμενες από τους Υπουργούς Εργασίας και Κοινωνικής Ασφάλισης και Υγείας και Κοινωνικής Αλληλεγγύης αρμόδιες μονάδες των ασφαλιστικών οργανισμών ή του Εθνικού Συστήματος Υγείας (Ε.Σ.Υ.). Στη συνέχεια ο ιατρός εργασίας λαμβάνει γνώση και αξιολογεί τα αποτελέσματα των παραπάνω εξετάσεων. Οι δαπάνες που προκύπτουν από την εφαρμογή της παραγράφου αυτής βαρύνουν τον εργοδότη.

9. Για κάθε εργαζόμενο ο ιατρός εργασίας της επιχείρησης τηρεί σχετικό ιατρικό φάκελο.

Επιπλέον καθιερώνεται και περιλαμβάνεται στον ιατρικό φάκελο, ατομικό βιβλιάριο επαγγελματικού κινδύνου, όπου αναγράφονται τα αποτελέσματα των ιατρικών και εργαστηριακών εξετάσεων, κάθε φορά που εργαζόμενος υποβάλλεται σε αντίστοιχες εξετάσεις. Δικαιούνται να λαμβάνουν γνώση του φακέλου και του ατομικού βιβλιαρίου του εργαζομένου οι υγειονομικοί επιθεωρητές της αρμόδιας Επιθεώρησης Εργασίας και οι ιατροί του ασφαλιστικού οργανισμού, στον οποίο ανήκει ο εργαζόμενος, καθώς και ο ίδιος ο εργαζόμενος. Σε κάθε περίπτωση παύσης της σχέσης εργασίας, το βιβλιάριο παραδίδεται στον εργαζόμενο που αφορά.

10. Ο γιατρός εργασίας συμπληρώνει το Βιβλίο Ασφάλειας και Υγείας του Δήμου σύμφωνα με τις σχετικές, από τον νόμο, διατάξεις.

11. Απαγορεύεται η αναγραφή και επεξεργασία στο ατομικό βιβλιάριο επαγγελματικού κινδύνου του εργαζομένου, στοιχείων ή δεδομένων άλλων πέραν των αποτελεσμάτων των ιατρικών και εργαστηριακών εξετάσεων στις οποίες αυτός υποβάλλεται κάθε φορά, σύμφωνα με τη διάταξη της παραγράφου 9. Επιπλέον ιατρικά δεδομένα επιτρέπεται να συλλέγουν, με επιμέλεια του ίδιου του εργαζομένου προκειμένου να αποτελέσουν αντικείμενο επεξεργασίας, μόνο εφόσον αυτό είναι απολύτως απαραίτητο: α) για την αξιολόγηση της καταλληλότητάς του για μια συγκεκριμένη θέση ή εργασία, β) για την εκπλήρωση των υποχρεώσεων του εργοδότη για την υγεία και την ασφάλεια των εργαζομένων και γ) για τη θεμελίωση δικαιωμάτων του εργαζομένου και αντίστοιχη απόδοση κοινωνικών παροχών.

12. Όσοι αναγράφουν ή συλλέγουν ή επεξεργάζονται στοιχεία ή δεδομένα κατά παράβαση της παραγράφου 10 τιμωρούνται με τις διοικητικές και ποινικές κυρώσεις που προβλέπονται στις διατάξεις των άρθρων 21 και 22 του ν. 2472/1997 «Προστασία του ατόμου από την επεξεργασία δεδομένων προσωπικού χαρακτήρα» (ΦΕΚ 50/Α΄) αντίστοιχα. Σε περίπτωση πρόκλησης περιουσιακής ή ηθικής βλάβης εφαρμόζεται το άρθρο 23 του ν. 2472/1997.

13. Με κοινή απόφαση των Υπουργών Εργασίας και Κοινωνικής Ασφάλισης και Υγείας και Κοινωνικής Αλληλεγγύης, που εκδίδεται ύστερα από γνώμη του Σ.Υ.Α.Ε. και δημοσιεύεται στην Εφημερίδα της Κυβερνήσεως, ρυθμίζονται τα ειδικότερα θέματα που αφορούν την τήρηση και το περιεχόμενο του ατομικού βιβλιαρίου επαγγελματικού κινδύνου, τη συλλογή και επεξεργασία επιπλέον δεδομένων με τη συγκατάθεση και επιμέλεια του εργαζομένου, την επιβολή των κυρώσεων της παραγράφου 11 και κάθε άλλη λεπτομέρεια αναγκαία για την εφαρμογή του άρθρου αυτού.

**Δικαίωμα για ιατρικό έλεγχο - Υποχρέωση ενημέρωσης**

1. Προς εξασφάλιση της κατάλληλης επίβλεψης και τη διάγνωση τυχόν βλάβης της υγείας του σε συνάρτηση με τους κινδύνους, όσον αφορά την ασφάλεια και την υγεία κατά την εργασία, κάθε εργαζόμενος, εφόσον δεν προβλέπονται άλλα ειδικά μέτρα από τη νομοθεσία για τον ιατρικό του έλεγχο, μπορεί να προσφεύγει στον ιατρό εργασίας της επιχείρησης ή σε αρμόδια μονάδα του Ε.Σ.Υ. ή του ασφαλιστικού οργανισμού στον οποίο ανήκει ο εργαζόμενος, σύμφωνα με τις ισχύουσες ασφαλιστικές και υγειονομικές διατάξεις σχετικές με την προληπτική ιατρική.

2. Σε περίπτωση που από τη μονάδα του ασφαλιστικού οργανισμού ή τη μονάδα του Ε.Σ.Υ., διαπιστωθεί ενδεχόμενο πρόβλημα της υγείας που πιθανόν συνδέεται με το εργασιακό περιβάλλον, ενημερώνεται σχετικά η αρμόδια Επιθεώρηση Εργασίας και ο ιατρός εργασίας της επιχείρησης για όλα τα απαραίτητα στοιχεία.

3. Σε κάθε περίπτωση οι δαπάνες που προκύπτουν δεν βαρύνουν τον ίδιο τον εργαζόμενο.

***ΠΡΟΣΟΝΤΑ ΙΑΤΡΟΥ ΕΡΓΑΣΙΑΣ***

Τα προσόντα του γιατρού εργασίας καθορίζονται από τα άρθ. 5 και 8 του Ν 1568/85 αντίστοιχα όπως τροποποιήθηκε με το Ν.3144/2003 και του Ν.3850/2010 και το Αρ. πρωτ. 33405/Δ9 1493-15/06/2018 έγγραφο του Υπουργείου Εργασίας, Κοινωνικής Ασφάλισης & Κοινωνικής Αλληλεγγύης Δ/νση Υγείας & Ασφάλειας στην Εργασία το οποίο έλαβε το οποίο έλαβε το Αρ.8059-27/06/2018 πρωτόκολλο του Δ. Ζίτσας.

1.Ο ιατρός εργασίας επί ποινή αποκλεισμού πρέπει να κατέχει και να ασκεί την ειδικότητα της ιατρικής της εργασίας, όπως πιστοποιείται από τον οικείο ιατρικό σύλλογο. (παρ.1 άρθρο 16 Ν.3850/2010)

2. Κατ’ εξαίρεση, τα καθήκοντα του ιατρού εργασίας, όπως αυτά προβλέπονται στον παρόντα κώδικα, έχουν δικαίωμα να ασκούν:

Α) Οι ιατροί χωρίς ειδικότητα, οι οποίοι στις 15.5.2009 είχαν συμβάσεις παροχής υπηρεσιών ιατρού εργασίας με επιχειρήσεις και αποδεικνύουν την άσκηση των καθηκόντων αυτών συνεχώς επί επτά τουλάχιστον έτη.

Β) Οι ιατροί οι οποίοι στις 15.5.2009 εκτελούσαν καθήκοντα ιατρού εργασίας χωρίς να κατέχουν ή να ασκούν τον τίτλο της ειδικότητας της ιατρικής της εργασίας, αλλά τίτλο άλλης ειδικότητας. (παρ.2άρθρο 16 Ν.3850/2010).

* Ιατρός που περιλαμβάνεται στον Ειδικό Κατάλογο της περίπτωσης α' και β’ μπορεί να ασκεί καθήκοντα ιατρού εργασίας μόνο στην περιφέρεια του ιατρικού συλλόγου στον οποίο είναι εγγεγραμμένος και εφόσον λάβει βεβαίωση του συλλόγου αυτού ότι δεν υπάρχει ή δεν είναι διαθέσιμος ιατρός με την ειδικότητα της Ιατρικής της Εργασίας στην περιφέρεια αυτή. (παρ.2Α άρθρο 16 Ν.3850/2010, όπως προστέθηκε με την παρ.2 του άρθρου 29 του Ν.3996/2011).

(**Θα πρέπει να προσκομίσει δικαιολογητικά που να αποδεικνύουν ότι μπορεί να εκτελεί καθήκοντα ιατρού εργασίας καθώς και την αναφερόμενη βεβαίωση του οικείου συλλόγου, υποχρεωτικός όρος με ποινή αποκλεισμού**).

* Ως βοηθητικό προσωπικό του ιατρού εργασίας, σύμφωνα με την παράγραφο 4 του άρθρου 8 του Ν.3850/2010, μπορούν να προσλαμβάνονται επισκέπτριες αδελφές και επισκέπτες αδελφοί, πτυχιούχοι σχολών τετραετούς φοίτησης της ημεδαπής ή ισότιμων της αλλοδαπής ή αδελφές νοσοκόμες και αδελφοί νοσοκόμοι, πτυχιούχοι σχολών μονοετούς φοίτησης της ημεδαπής ή ισότιμων της αλλοδαπής. (παρ.5 άρθρο 16 Ν.3850/2010)

**Σημειώνεται ότι η ανάθεση είναι δυνατή μόνο σε εγγεγραμμένους στην Ηλεκτρονική βάση καταχώρισης δεδομένων Ιατρών που πληρούν τις απαραίτητες προϋποθέσεις για να ασκούν καθήκοντα Ιατρού Εργασίας του ΟΠΣ- ΣΕΠΕ. ([παρ.2 άρθρο 9 απόφαση Υπ. Εργασίας και Κοινωνικών Υποθέσεων 5685/121/05.02.2021 (ΦΕΚ 669/22.02.2021 τεύχος Β](https://dimosnet.gr/blog/laws/432339/" \t "_blank)').**

Η ανάθεση καθηκόντων Ιατρού Εργασίας προϋποθέτει την αποτύπωση στα σχετικά έντυπα της σύμφωνης γνώμης των εμπλεκόμενων μερών, τα οποία είναι, κατά περίπτωση: ο Εργοδότης, ο Ιατρός, και η ΕΞΥΠΠ (Εξωτερική Υπηρεσία Προστασίας και Πρόληψης). ([άρθρο 10 απόφαση Υπ. Εργασίας και Κοινωνικών Υποθέσεων 5685/121/05.02.2021 (ΦΕΚ 669/22.02.2021 τεύχος Β](https://dimosnet.gr/blog/laws/432339/)').

**Λοιπές υποχρεώσεις ιατρού εργασίας**

* Συμπλήρωση των βιβλίων για την ασφάλεια & υγιεινή της εργασίας.
* Προγραμματισμό ιατρικών εξετάσεων του προσωπικού.
* Ατομικό ιατρικό φάκελο με βιβλιάριο επαγγελματικού κινδύνου εργαζόμενου
* Σύνταξη δελτίων καταλληλότητας εργασίας εργαζομένων
* Σύνταξη & υποβολή στην επιχείρηση εκθέσεων του Ιατρού εργασίας όταν αυτό ζητείται.
* Ενημέρωση – αναθεώρηση της εκτίμησης επαγγελματικού κινδύνου του Δήμου στον τομέα ευθύνης του γιατρού

Ο Ιατρός εργασίας θα επισκέπτεται τους εργαζομένους του Δήμου στους χώρους εργασίας όπως αυτοί θα έχουν προσδιοριστεί συμπληρώνοντας το ετήσιο πρόγραμμα επισκέψεων ενημερώνοντας για τυχόν αλλαγές την υπηρεσία και την επιθεώρηση εργασίας .

**ΩΡΕΣ ΕΡΓΑΣΙΑΣ ΙΑΤΡΟΥ ΕΡΓΑΣΙΑΣ**

Το Προσωπικό των Διοικητικών και Οικονομικών Υπηρεσιών όλων των κλάδων οικονομικής δραστηριότητας του Δήμου ανήκει στη Γ κατηγορία επικινδυνότητας του άρθρου 10 του Ν.3850/2010 και οι ετήσιες ώρες του Ι.Ε ανέρχονται για κάθε εργαζόμενο σε 0,4 (Άρθρο 21 παρ.1 Ν.3850/2010), ενώ το Τεχνικό - Εργατοτεχνικό προσωπικό και οι Υπάλληλοι Καθαριότητας ανήκουν στη Β κατηγορία του ιδίου άρθρου του ιδίου Νόμου και οι ετήσιες ώρες του Ι.Ε ανέρχονται για κάθε εργαζόμενο σε 0,6 (Άρθρο 21 παρ.1 Ν.3850/2010).

Πιο συγκεκριμένα στο Δήμο Ζίτσας απασχολούνται ή προβλέπεται να απασχοληθούν 82 άτομα στις Διοικητικές και Οικονομικές Υπηρεσίες (Γ΄ κατηγορία) και 78 άτομα ως Τεχνικό Προσωπικό – Εργατοτεχνίτες και Υπάλληλοι Καθαριότητας (Β΄ κατηγορία).

Η συχνότητα των επισκέψεων και το πρόγραμμα θα καθοριστούν με την υπογραφή της σύμβασης και θα υποβληθούν στην αρμόδια υπηρεσία.

**Ώρες απασχόλησης**

|  |  |  |  |  |
| --- | --- | --- | --- | --- |
| ΔΗΜΟΣ ΖΙΤΣΑΣ | | | | |
| Α/Α | Ειδικότητες εργαζομένων | Αριθμός εργαζομένων | Συντελεστής επικινδυνότητας | Ετήσιες ώρες |
| 1 | Τεχνικό Προσωπικό – Εργατοτεχνίτες και Υπάλληλοι Καθαριότητας που απασχολούνται με όλες τις συμβάσεις | 78 | 0,6 (κατηγ. Β΄) | 46,80 |
| 2 | Διοικητικοί Υπάλληλοι κλπ ειδικότητες που απασχολούνται με όλες τις συμβάσεις | 82 | 0,4 (κατηγ. Γ΄) | 32,80 |
| Σύνολο ωρών απασχόλησης Ιατρού Εργασίας | | | | 79,60 |

Σύμφωνα με το άρθρο 21 παρ. 2 του Ν.3850/2010, **ο ελάχιστος πραγματικός χρόνος ετήσιας απασχόλησης για τον Ιατρό Εργασίας δεν μπορεί να είναι μικρότερος των 75 ωρών ετησίως για επιχειρήσεις, που απασχολούν περισσότερα από 50 άτομα.**

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |  |  |  |  |
| --- | --- | --- | --- | --- | --- | --- | --- |
| **Α/Α** | **Περιγραφή Υπηρεσιών** | **CPVS** | **Ποσότητα** | **Ενδεικτική Τιμή μονάδας** | **Ενδεικτικό Κόστος χωρίς ΦΠΑ** | **Φ.Π.Α.** | **Συνολικό Ενδεικτικό Κόστος** |
|  | Παροχή υπηρεσιών Ιατρού Εργασίας | 71317210-8 | 79,60 | 35,00 € | 2.786,00 € | 0 € | 2.786,00 € |
|  | Γραπτή Εκτίμηση Επαγγελματικού Κινδύνου | 71317210-8 | 1 | 300,00 | 300,00 € | 0 € | 300,00 € |
|  | **ΓΕΝΙΚΟ ΣΥΝΟΛΟ** | | | | | | **3.086,00 €** |
|  | **ΔΑΠΑΝΗ ΕΤΟΥΣ 2021** | | | | | | **758,52€** |
|  | **ΔΑΠΑΝΗ ΕΤΟΥΣ 2022** | | | | | | **2.327,48€** |

**Η διάθεση πίστωσης ποσού 3.086,00€ αναλύεται ως εξής: 758,52€ του προϋπολογισμού του Δήμου οικ. Έτους 2021 και 2.327,48€ του προϋπολογισμού του Δήμου οικ. Έτους 2022 σε βάρος του Κ.Α.Ε. 15.6117.002. Η εκπόνηση της γραπτής εκτίμησης επαγγελματικού κινδύνου συντάσσεται με ευθύνη του αναδόχου (ιατρός εργασίας ή τεχνικός ασφαλείας ή ΕΞΥΠΠ) και θα παραδοθεί στο Δήμο Ζίτσας, έξι μήνες μετά την υπογραφή της σύμβασης, ενώ θα γίνει και επίσημη παρουσίαση των αποτελεσμάτων στους προϊσταμένους των τμημάτων που έχουν την εποπτεία των υπηρεσιών.**

|  |  |
| --- | --- |
| **ΑΚΡΙΒΕΣ ΑΝΤΙΓΡΑΦΟ** | **Ελεούσα, 10-09-2021**    **O AN/THΣ ΠΡΟΪΣΤΑΜΕΝΟΣ Δ/ΝΣΗΣ**    **ΤΣΑΓΓΑΣ ΚΩΝΣΤΑΝΤΙΝΟΣ** |

**Β. ΤΕΧΝΙΚΟΣ ΑΣΦΑΛΕΙΑΣ**

***ΠΕΡΙΓΡΑΦΗ ΠΑΡΟΧΗΣ ΥΠΗΡΕΣΙΑΣ ΤΟΥ ΤΕΧΝΙΚΟΥ ΑΣΦΑΛΕΙΑΣ***

Οι αρμοδιότητες του τεχνικού ασφάλειας περιγράφονται στα άρθρα 14 και 15 του Ν.3850/2010. Οι αρμοδιότητες αυτές είναι συμβουλευτικές προς τον εργοδότη ενώ επίσης ο τεχνικός ασφάλειας έχει την υποχρέωση επίβλεψης των συνθηκών εργασίας. Πιο συγκεκριμένα:

Ο τεχνικός ασφάλειας παρέχει στον εργοδότη (Δήμαρχο ή υπεύθυνο εξουσιοδοτούμενο εκπρόσωπό του, σε θέματα υγείας και ασφάλειας εργαζομένων) υποδείξεις και συμβουλές, γραπτά ή προφορικά, σε θέματα σχετικά με την υγεία και ασφάλεια των εργαζομένων και την πρόληψη των εργατικών ατυχημάτων. Τις γραπτές υποδείξεις ο τεχνικός ασφάλειας καταχωρεί σε ειδικό βιβλίο της επιχείρησης, το οποίο σελιδοθετείται και θεωρείται από την Επιθεώρηση Εργασίας. Ο εργοδότης έχει υποχρέωση να λαμβάνει γνώση ενυπογράφως των υποδείξεων που καταχωρούνται σε αυτό το βιβλίο (παρ. 1 άρθρο 14 Ν.3850/2010). Αν ο εργοδότης διαφωνεί με τις γραπτές υποδείξεις και συμβουλές του τεχνικού ασφάλειας, οφείλει να αιτιολογεί τις απόψεις του και να τις κοινοποιεί και στην Ε.Υ.Α.Ε. ή στον εκπρόσωπο. Σε περίπτωση διαφωνίας η διαφορά επιλύεται από τον επιθεωρητή εργασίας και μόνο. (παρ. 4 άρθρο 20 Ν.3850/2010). Οι υποχρεώσεις του τεχνικού ασφάλειας δεν θίγουν την αρχή της ευθύνης του εργοδότη (παρ.3 άρθρο 42 Ν.3850/2010).

Ειδικότερα ο τεχνικός ασφαλείας:

α) συμβουλεύει σε θέματα σχεδιασμού, προγραμματισμού, κατασκευής και συντήρησης των εγκαταστάσεων, εισαγωγής νέων λειτουργικών διαδικασιών, προμήθειας μέσων και εξοπλισμού, επιλογής και ελέγχου της αποτελεσματικότητας των ατομικών μέσων προστασίας, καθώς και διαμόρφωσης και διευθέτησης των θέσεων και του περιβάλλοντος και γενικά οργάνωσης των λειτουργικών διαδικασιών.

β) ελέγχει την ασφάλεια των εγκαταστάσεων και των τεχνικών μέσων, πριν από τη λειτουργία τους, καθώς και των διαδικασιών και μεθόδων εργασίας πριν από την εφαρμογή τους και επιβλέπει την εφαρμογή των μέτρων υγιεινής και ασφάλειας της εργασίας και πρόληψης των ατυχημάτων, ενημερώνοντας σχετικά τους αρμόδιους προϊσταμένους των τμημάτων, τους υπεύθυνους λειτουργίας των υπηρεσιών καθώς επίσης και τον ίδιο τον Δήμαρχο.

Πιο συγκεκριμένα ο τεχνικός ασφάλειας ελέγχει και κάνει υποδείξεις σχετικά με:

* την καταλληλότητα των κτιρίων που στεγάζουν χώρους εργασίας συμπεριλαμβανομένων δαπέδων, ορόφων, στεγών, θυρών, πυλών, διαδρόμων και παραθύρων,
* την καταλληλότητα της ηλεκτρικής εγκατάστασης, η οποία σε κάθε περίπτωση πρέπει να είναι σύμφωνη με της διατάξεις του «Κανονισμού Ηλεκτρικών Εγκαταστάσεων»,
* την ύπαρξη οδών διαφυγής και εξόδων κινδύνου σύμφωνα με το Π.∆. 71/88 «Κανονισμός Παθητικής Πυροπροστασίας κτιρίων»,
* τον κατάλληλο, επαρκή και σε καλή κατάσταση εξοπλισμό κατάσβεσης πυρκαγιάς και εφόσον χρειάζεται την ύπαρξη πυρανιχνευτών και συστημάτων συναγερμού σύμφωνα με το Π.∆. 71/88 «Κανονισμός Παθητικής Πυροπροστασίας κτιρίων»,
* τον επαρκή εξαερισμό κλειστών χώρων εργασίας,
* την απαγωγή παραγόντων (σκόνες, καπνοί, ατμοί, αέρια),
* τη διατήρηση της κατάλληλης θερμοκρασίας των χώρων εργασίας ανάλογα με την φύση της εργασίας και τη σωματική προσπάθεια που απαιτείται για την εκτέλεσή της,
* τον τακτικό και επαρκή φωτισμό των χώρων εργασίας,
* τον τακτικό καθαρισμό και την συντήρηση των τόπων εργασίας,
* την συντήρηση του μηχανολογικού εξοπλισμού της επιχείρησης,
* την κατάλληλη και επαρκή σήμανση της επιχείρησης

**Για την επίβλεψη των συνθηκών εργασίας ο τεχνικός ασφάλειας έχει υποχρέωση:**

* να επιθεωρεί τακτικά τις θέσεις εργασίας από πλευράς υγείας και ασφάλειας των εργαζομένων, να αναφέρει στον εργοδότη οποιαδήποτε παράλειψη των μέτρων υγείας και ασφάλειας, να προτείνει μέτρα αντιμετώπισής της και να επιβλέπει την εφαρμογή τους,
* να επιβλέπει την ορθή χρήση των ατομικών μέσων προστασίας,
* να ερευνά τα αίτια των εργατικών ατυχημάτων, να αναλύει και αξιολογεί τα αποτελέσματα των ερευνών του και να προτείνει μέτρα για την αποτροπή παρόμοιων ατυχημάτων,
* να εποπτεύει την εκτέλεση ασκήσεων πυρασφάλειας και συναγερμού για τη διαπίστωση ετοιμότητας προς αντιμετώπιση ατυχημάτων (παρ. 1 άρθρο 15 Ν.3850/2010).

**Για τη βελτίωση των συνθηκών εργασίας στην επιχείρηση ο τεχνικός ασφάλειας έχει υποχρέωση:**

* να μεριμνά ώστε οι εργαζόμενοι στην επιχείρηση να τηρούν τους κανόνες υγείας και ασφάλειας των εργαζομένων και να τους ενημερώνει και καθοδηγεί για την αποτροπή του επαγγελματικού κινδύνου που συνεπάγεται η εργασία τους,
* να συμμετέχει στην κατάρτιση και εφαρμογή των προγραμμάτων εκπαίδευσης των εργαζομένων σε θέματα υγείας και ασφάλειας (παρ. 2 άρθρο 15 Ν.3850/2010).
* να διανέμει οδηγίες ασφαλούς εργασίας στο προσωπικό, αναλόγως της φύσης των κινδύνων που αντιμετωπίζουν, ομαδοποιώντας τις συνήθεις εργασίες στο Δήμο. Στόχος είναι οι οδηγίες να καλύπτουν τις βασικές δραστηριότητες και τους κυριότερους κινδύνους της λειτουργίας του Δήμου.

Ο τεχνικός ασφάλειας έχει, κατά την άσκηση του έργου του, ηθική ανεξαρτησία απέναντι στον εργοδότη και στους εργαζομένους. Τυχόν διαφωνία του με τον εργοδότη, για θέματα της αρμοδιότητάς του, δεν μπορεί να αποτελέσει λόγο καταγγελίας της σύμβασής του. Σε κάθε περίπτωση η απόλυση του τεχνικού ασφάλειας πρέπει να είναι αιτιολογημένη (παρ. 4 άρθρο 15 Ν.3850/2010).

Όλα τα παραπάνω θα παρέχονται στα πλαίσια των επισκέψεων του τεχνικού ασφαλείας στις εγκαταστάσεις του Δήμου, σύμφωνα και με το πρόγραμμα εργασίας που θα κατατεθεί στην Επιθεώρηση εργασίας.

Επιπλέον ο τεχνικός ασφαλείας αναλαμβάνει όλη την γραμματειακή υποστήριξη στην διαδικασία υποβολής των σχετικών δικαιολογητικών στο ΚΕΠΕΚ (Κέντρο Πρόληψης Επαγγελματικού Κινδύνου)

Ο τεχνικός ασφάλειας έχει υποχρέωση να τηρεί το επιχειρησιακό απόρρητο (παρ. 5 άρθρο 15 Ν.3850/2010).

Στο βιβλίο καταγραφής εργατικών ατυχημάτων, καταχωρούνται τα αίτια και η περιγραφή του ατυχήματος. Το βιβλίο πρέπει να είναι στη διάθεση των αρμοδίων αρχών που ερευνούν το ατύχημα. Τα όποια μέτρα λαμβάνονται για να αποφευχθεί η επανάληψη του ατυχήματος στο μέλλον καταχωρούνται στο προαναφερθέν βιβλίο γραπτών υποδείξεων. Όπως:

1. Έλεγχος επάρκειας των μέτρων ατομικής προστασίας.

2. Εφαρμογή συστήματος περιοδικού ελέγχου των συνθηκών ασφαλείας εργασίας και ενημέρωσης της Διοίκησης της επιχείρησης.

3. Σύνταξη και υποβολή στην επιχείρηση εκθέσεων όποτε αυτό ζητείται.

4. Σύνταξη οδηγιών για την ασφαλή εργασία του προσωπικού.

Ο Τεχνικός ασφαλείας θα επισκέπτεται τους εργαζομένους του Δήμου στους χώρους εργασίας όπως αυτοί θα έχουν προσδιοριστεί συμπληρώνοντας σε ετήσια βάση την ελάχιστη παρουσία που επιβάλει ο Νόμος.

**ΠΡΟΣΟΝΤΑ ΤΕΧΝΙΚΟΥ ΑΣΦΑΛΕΙΑΣ**

Ο τεχνικός ασφάλειας σύμφωνα με την παρ.1 του άρθρου 11 του Ν.3850/2010 πρέπει να έχει τα παρακάτω προσόντα, ανάλογα με το είδος της επιχείρησης και τον αριθμό των εργαζομένων σε αυτή:

* πτυχίο πολυτεχνείου ή πολυτεχνικής σχολής Ανώτατου Εκπαιδευτικού Ιδρύματος (Α.Ε.Ι.) του εσωτερικού ή ισότιμων σχολών του εξωτερικού, που το αντικείμενο σπουδών έχει σχέση με τις εγκαταστάσεις και την παραγωγική διαδικασία και άδεια άσκησης επαγγέλματος, που χορηγείται από το Τεχνικό Επιμελητήριο της Ελλάδας (Τ.Ε.Ε.),
* πτυχίο πανεπιστημιακής σχολής εσωτερικού ή ισότιμων σχολών του εξωτερικού, που το αντικείμενο σπουδών έχει σχέση με τις εγκαταστάσεις και την παραγωγική διαδικασία και άδεια άσκησης επαγγέλματος, όταν αυτή προβλέπεται από την κείμενη νομοθεσία,
* πτυχίο Τεχνολογικού Εκπαιδευτικού Ιδρύματος (Τ.Ε.Ι.) ή ισότιμων σχολών του εξωτερικού ή πτυχίο των πρώην σχολών υπομηχανικών και των Κέντρων Ανωτέρας Τεχνικής και Επαγγελματικής Εκπαίδευσης (Κ.Α.Τ.Ε.Ε.),
* απολυτήριο τεχνικού λυκείου ή μέσης τεχνικής σχολής ή άλλης αναγνωρισμένης τεχνικής επαγγελματικής σχολής του εσωτερικού ή ισότιμων σχολών του εξωτερικού ή άδεια άσκησης επαγγέλματος εμπειροτέχνη.

Προϋπηρεσία, που υπολογίζεται από την απόκτηση απολυτηρίου ή πτυχίου, για τους τεχνικούς των περιπτώσεων α ́ και β ́ της παραγράφου 1 τουλάχιστον διετή, για τους τεχνικούς της περίπτωσης γ ́ της παραγράφου 1 τουλάχιστον πενταετή και για τους τεχνικούς της περίπτωσης δ ́ της παραγράφου 1 τουλάχιστον οκταετή (παρ. 2 άρθρο 11 Ν.3850/2010).

Για τους τεχνικούς ασφάλειας που έχουν παρακολουθήσει πρόγραμμα επιμόρφωσης σε θέματα ασφάλειας και υγείας των εργαζομένων, διάρκειας τουλάχιστον 100 ωρών, σύμφωνα με το άρθρο 22 του Ν.3850/2010 που εκτελείται από τα αρμόδια Υπουργεία ή εκπαιδευτικούς ή άλλους δημόσιους οργανισμούς ή από εξειδικευμένα Κέντρα Επαγγελματικής Κατάρτισης (Κ.Ε.Κ.) πιστοποιημένα για την υγεία και ασφάλεια των εργαζομένων, σύμφωνα με τις εκάστοτε ισχύουσες διατάξεις, η προϋπηρεσία που προβλέπεται στην παράγραφο 2 του άρθρου 11 του Ν.3850/2010 μειώνεται ως εξής:

α) για τους τεχνικούς των περιπτώσεων α ́ και β ́ της παραγράφου 1 κατά ένα έτος,

► Για Απόφοιτους ΑΕΙ δηλ. απαιτείται προϋπηρεσία τουλάχιστον 1 έτους

β) για τους τεχνικούς των περιπτώσεων γ ́ και δ ́ της παραγράφου 1 κατά τρία έτη.

► Για Απόφοιτους ΤΕΙ δηλ. απαιτείται προϋπηρεσία τουλάχιστον 2 ετών

► Για Απόφοιτους Τεχνικών Λυκείων, Τεχνικών Σχολών κ.λ.π. απαιτείται προϋπηρεσία τουλάχιστον 5 ετών (παρ. 3 άρθρο 11 Ν.3850/2010).

Κάτοχοι των παραπάνω προσόντων θεωρούνται και όσοι έχουν τίτλους ή πιστοποιητικά της αλλοδαπής, από τα οποία προκύπτει ότι είναι τεχνικοί ασφάλειας (παρ. 4 άρθρο 11 Ν.3850/2010).

Ο τεχνικός ασφάλειας υπάγεται απευθείας στη διοίκηση της επιχείρησης.

**Σημειώνεται ότι η ανάθεση είναι δυνατή μόνο σε Τεχνικούς Ασφάλειας, οι οποίοι είναι εγγεγραμμένοι στην Ηλεκτρονική βάση** **καταχώρισης δεδομένων Τεχνικών Ασφάλειας του ΟΠΣ- ΣΕΠΕ.** **([παρ.1 άρθρο 7 απόφαση Υπ. Εργ.,Κοιν.Ασφ. & Κοιν.Αλληλεγγύης 50067/28/27.10.2017 (ΦΕΚ 3952/10.11.2017 τεύχος Β](http://dimosnet.gr/blog/laws/απόφαση-υπ-εργ-κοιν-ασφ-κοιν-αλληλεγ-3/)').**

**ΩΡΕΣ ΑΠΑΣΧΟΛΗΣΗΣ ΤΕΧΝΙΚΟΥ ΑΣΦΑΛΕΙΑΣ**

Το Προσωπικό των Διοικητικών, Οικονομικών και τεχνικών Υπηρεσιών όλων των κλάδων διοικητικής φύσης ανήκει στη Γ΄ κατηγορία επικινδυνότητας του άρθρου 10 του Ν.3850/2010 και οι ετήσιες ώρες του Τεχνικού Ασφαλείας ανέρχονται για κάθε εργαζόμενο σε 0,4 (Άρθρο 21 παρ.1 Ν.3850/2010), ενώ το Τεχνικό - Εργατοτεχνικό προσωπικό του Δήμου ανήκει στη Β κατηγορία του ιδίου άρθρου του ιδίου Νόμου και οι ετήσιες ώρες του Ι.Ε ανέρχονται για κάθε εργαζόμενο σε 2,5 (Άρθρο 21 παρ.1 Ν.3850/2010).

Πιο συγκεκριμένα στο Δήμο Ζίτσας απασχολούνται ή προβλέπεται να απασχοληθούν 78 άτομα στις Διοικητικές και Οικονομικές Υπηρεσίες (Γ΄ κατηγορία), 82 άτομα ως Τεχνικό Προσωπικό – Εργατοτεχνίτες και Υπάλληλοι Καθαριότητας (Β΄ κατηγορία),

Η συχνότητα των επισκέψεων και το πρόγραμμα θα καθοριστούν με την υπογραφή της σύμβασης και θα υποβληθούν στην αρμόδια υπηρεσία.

|  |  |  |  |  |
| --- | --- | --- | --- | --- |
| ΔΗΜΟΣ ΖΙΤΣΑΣ | | | | |
| Α/Α | Ειδικότητες εργαζομένων | Αριθμός εργαζομένων | Συντελεστής επικινδυνότητας | Ετήσιες ώρες |
| 1 | Τεχνικό Προσωπικό – Εργατοτεχνίτες και Υπάλληλοι Καθαριότητας που απασχολούνται με όλες τις συμβάσεις. | 78 | 2,5(κατηγ. Β΄) | 195,00 |
| 2 | Διοικητικοί Υπάλληλοι κλπ ειδικότητες που απασχολούνται με όλες τις συμβάσεις. | 82 | 0,4 (κατηγ. Γ΄) | 32,80 |
| Σύνολο ωρών απασχόλησης Τεχνικού Ασφαλείας | | | | 227,80 |

#### Γ. ΓΡΑΠΤΗ ΕΚΤΙΜΗΣΗ ΕΠΑΓΓΕΛΜΑΤΙΚΟΥ ΚΙΝΔΥΝΟΥ

Η γραπτή εκτίμηση του επαγγελματικού Κινδύνου για τις εγκαταστάσεις του Δήμου Ζίτσας θα περιλαμβάνει:

1. Καταγραφή των στοιχείων των εγκαταστάσεων.
   * Περιγραφή / καταγραφή της παραγωγικής διαδικασίας και του εργασιακού χώρου.
   * Ανάλυση των φάσεων εργασίας και των λοιπών λειτουργιών για τον εντοπισμό των παραγόντων κινδύνου.
   * Ανάλυση ατυχημάτων που έγιναν τα τελευταία χρόνια και των αναρρωτικών αδειών που είναι καταχωρημένα στα αρχεία της εταιρείας.
2. Καταγραφή των πηγών κινδύνου.

Η εκτίμηση κινδύνου θα διεξαχθεί ξεχωριστά για κάθε θέση εργασίας και θα καλύπτει όλους τους προκύπτοντες από την εργασία κινδύνους οι οποίοι είναι λογικά προβλέψιμοι και όλους τους χώρους εργασίας εξετάζοντας :

* τα μηχανήματα και μεταφορικά μέσα και τους πιθανούς κινδύνους για την υγεία και ασφάλεια των εργαζομένων,
* τους κινδύνους από την κτιριακή δομή (διάδρομοι, συστήματα αποθήκευσης, απομονωμένες θέσεις εργασίας κλπ),
* τον ποιοτικό προσδιορισμό των φυσικών παραγόντων του εργασιακού περιβάλλοντος,
* την πυρασφάλεια των χώρων εργασίας,
* τον βοηθητικό εξοπλισμό (λέβητες, αεροσυμπιεστές κλπ ),
* την ασφάλεια από ηλεκτρολογικής πλευράς,
* άλλες δραστηριότητες ( καθαρισμός, συντήρηση, επισκευές ),
* διάφορους παράγοντες που συμβάλλουν στο άγχος ή στην ένταση κατά την εργασία, οργανωτικών και εξωτερικών κινδύνων και παράλληλη καταγραφή των υπαρχόντων μέτρων ασφαλείας,
* εκτίμηση των πληροφοριών ιατρικής παρακολούθησης και εργατικών ατυχημάτων.

1. Αξιολόγηση στοιχείων, συμπεράσματα – προτάσεις.

Τα αποτελέσματα της γραπτής εκτίμησης συγκεκριμένα θα περιλαμβάνουν συμπεράσματα και προτάσεις για

* τον εργασιακό χώρο (σήμανση χώρου εργασίας, διάταξη μηχανών και εξοπλισμού, διάδρομοι κυκλοφορίας ανθρώπων και οχημάτων, έξοδοι κινδύνου)
* τα είδη / υλικά που αποθηκεύονται (κίνδυνοι για την υγεία των εργαζομένων, απαιτούμενα μέσα ατομικής προστασίας)
* τις μηχανές και τον λοιπό εξοπλισμό (προστατευτικές διατάξεις, ηλεκτρολογικές εγκαταστάσεις )
* την υποδομή σε θέματα υγιεινής ( χώροι υγιεινής, χώροι ανάπαυσης, πρώτες βοήθειες)
* τα Μέσα Ατομικής Προστασίας (χώροι και δραστηριότητες που απαιτούνται και προδιαγραφές αυτών)
* τη συμμόρφωση της επιχείρησης με τη νομοθεσία υγιεινής και ασφάλειας της εργασίας, αποδεικνύοντας στις αρμόδιες αρχές ότι έχουν ληφθεί υπόψη όλοι οι σχετικοί με την εργασία παράγοντες και τα αναγκαία μέτρα για τη διαφύλαξη της υγείας και της ασφάλειας των εργαζομένων.
* την ενημέρωση και εκπαίδευση των εργαζομένων για τα θέματα υγιεινής και ασφάλειας συμπεριλαμβανομένης της αντιμετώπισης εκτάκτων καταστάσεων όπως πυρκαγιά, σεισμός, ατύχημα κλπ

Η εκπόνηση της γραπτής εκτίμησης επαγγελματικού κινδύνου συντάσσεται με ευθύνη του αναδόχου (ιατρός εργασίας ή τεχνικός ασφαλείας ή ΕΞΥΠΠ) και θα παραδοθεί στο Δήμο Ζίτσας, έξι μήνες μετά την υπογραφή της σύμβασης, ενώ θα γίνει και επίσημη παρουσίαση των αποτελεσμάτων στους προϊσταμένους των τμημάτων που έχουν την εποπτεία των υπηρεσιών.

**ΣΥΝΕΡΓΑΣΙΑ ΙΑΤΡΟΥ ΕΡΓΑΣΙΑΣ ΚΑΙ ΤΕΧΝΙΚΟΥ ΑΣΦΑΛΕΙΑΣ**

1. Ο τεχνικός ασφάλειας και ο ιατρός εργασίας υποχρεούνται κατά την εκτέλεση του έργου τους να συνεργάζονται, πραγματοποιώντας κοινούς ελέγχους των χώρων εργασίας.

2. Ο τεχνικός ασφάλειας και ο ιατρός εργασίας οφείλουν, κατά την εκτέλεση των καθηκόντων τους, να συνεργάζονται με την Ε.Υ.Α.Ε. ή τον αντιπρόσωπο των εργαζομένων.

3. Ο τεχνικός ασφάλειας και ο ιατρός εργασίας οφείλουν να παρέχουν συμβουλές σε θέματα υγείας και ασφάλειας των εργαζομένων στα μέλη της Ε.Υ.Α.Ε. ή τον εκπρόσωπο των εργαζομένων και να τους ενημερώνουν για κάθε σημαντικό σχετικό ζήτημα.

4. Αν ο εργοδότης ( Δήμαρχος ή o υπεύθυνος εξουσιοδοτούμενος εκπρόσωπος του σε θέματα υγείας και ασφάλειας εργαζομένων) διαφωνεί με τις γραπτές υποδείξεις και συμβουλές του τεχνικού ασφάλειας ή του ιατρού εργασίας, οφείλει να αιτιολογεί τις απόψεις του και να τις κοινοποιεί και στην Ε.Υ.Α.Ε. ή στον εκπρόσωπο. Σε περίπτωση διαφωνίας η διαφορά επιλύεται από τον επιθεωρητή εργασίας και μόνο.

**ΤΟΠΟΣ ΚΑΙ ΧΡΟΝΟΣ ΕΚΤΕΛΕΣΗΣ ΤΗΣ ΕΡΓΑΣΙΑΣ - ΠΡΟΓΡΑΜΜΑ ΕΡΓΑΣΙΑΣ**

Αρχικά γίνεται αναγγελία στην επιθεώρηση εργασίας για την ανάθεση των καθηκόντων του Ιατρού Εργασίας και του Τεχνικού Ασφαλείας.

Ο Ιατρός Εργασίας και ο Τεχνικός Ασφαλείας θα παρέχουν τις υπηρεσίες τους για τους 113 εργαζόμενουςτου Δήμου Ζίτσας,σύμφωνα με το πρόγραμμα επισκέψεων που θα κατατεθεί στο αρμόδιο Κέντρο Πρόληψης του Επαγγελματικού Κινδύνου. Το πρόγραμμα επισκέψεων καθορίζεται ανάλογα με τoν αριθμό των εργαζομένων και την επικινδυνότητα στους κάτωθι χώρους εργασίας, ενώ το χρονικό διάστημα παροχής των υπηρεσιών του Ιατρού Εργασίας και του Τεχνικού Ασφαλείας είναι για ένα έτος από την υπογραφή των συμβάσεων.

Η άσκηση των καθηκόντων του Γιατρού Εργασίας και του Τεχνικού Ασφαλείας θα γίνεται στους χώρους όπου εργάζονται οι υπάλληλοι του Δήμου Ζίτσας:

* Εργοτάξιο (Ελεούσα)
* Κεντρικό Δημαρχείο Ελεούσας
* Μισθωμένη αίθουσα έναντι του κεντρικού Δημαρχείου, όπου στεγάζονται υπηρεσίες του Δήμου (Υπηρεσία Ύδρευσης, Γραμματείες συλλογικών οργάνων, Αυτοτελές Τμήμα Τοπικής Οικονομικής Ανάπτυξης, Γραφείο Πληροφορικής)
* Πρώην Δημαρχείο Ελεούσας
* Πρώην Δημαρχείο Δημοτικής ενότητας Εκάλης
* Πρώην Δημαρχείο Δημοτικής ενότητας Ζίτσας
* Πρώην Δημαρχείο Δημοτικής ενότητας Ευρυμενών
* Πρώην Δημαρχείο Δημοτικής ενότητας Μολοσσών
* ΚΕΠ Βουνοπλαγιάς
* Οι ανωτέρω χώροι του Δήμου είναι ενδεικτικοί και ο ανάδοχος αναλαμβάνει την υποχρέωση να παρέχει τις υπηρεσίες του και για οποιονδήποτε άλλο χώρο υποδειχθεί από τον Δήμο.

**Δ. ΥΠΟΧΡΕΩΣΕΙΣ ΕΡΓΟΔΟΤΗ**

Οι υποχρεώσεις του εργοδότη καθορίζονται από το άρθ.7 του ΠΔ17/18-1-1996 (ΦΕΚ 11Α) <<Μέτρα για τη βελτίωση της ασφάλειας και της υγείας των εργαζομένων κατά την εργασία σε συμμόρφωση με τις οδηγίες 89/391/ΕΟΚ και91/383/ΕΟΚ>> καθώς και με το Ν.3850/2010 ΚΕΦΑΛΑΙΟ Ζ' άρθρο 42 <<Γενικές υποχρεώσεις εργοδοτών>> και άρθρο 41 <<Ειδικές υποχρεώσεις εργοδοτών>>.

Κατά τις επισκέψεις στις εγκαταστάσεις του Δήμου, ο Ιατρός Εργασίας και ο Τεχνικός Ασφαλείας θα έχουν επαφές με τους υπεύθυνους λειτουργίας των υπηρεσιών του Δήμου, καθώς και με την Διοικητική υπηρεσία του Δήμου, όπου θα συζητούνται τα παραπάνω θέματα και θα γίνονται σχετικές υποδείξεις. Επίσης θα έχουν επαφές και συνεργασία με τους συλλόγους των εργαζομένων σε θέματα των αρμοδιοτήτων τους.

|  |  |
| --- | --- |
| **ΑΚΡΙΒΕΣ ΑΝΤΙΓΡΑΦΟ** | **Ελεούσα, 10-09-2021**  **O AN/THΣ ΠΡΟΪΣΤΑΜΕΝΟΣ Δ/ΝΣΗΣ**  **ΤΣΑΓΓΑΣ ΚΩΝΣΤΑΝΤΙΝΟΣ** |



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΙΩΑΝΝΙΝΩΝ**

**ΔΗΜΟΣ ΖΙΤΣΑΣ**

**Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |  |  |  |  |
| --- | --- | --- | --- | --- | --- | --- | --- |
| **Α/Α** | **Περιγραφή Υπηρεσιών** | **CPVS** | **Ποσότητα/Ώρες** | **Ενδεικτική Τιμή μονάδας** | **Ενδεικτικό Κόστος χωρίς ΦΠΑ** | **Φ.Π.Α.**  **24%** | **Συνολικό Ενδεικτικό Κόστος** |
|  | ΤΕΧΝΙΚΟΣ ΑΣΦΑΛΕΙΑΣ ΓΙΑ ΤΟΥΣ ΥΠΑΛΛΗΛΟΥΣ ΤΟΥ Δ. ΖΙΤΣΑΣ ΕΤΟΥΣ 2021-2022 ΥΠΗΡΕΣΙΕΣ ΠΑΡΟΧΗΣ ΣΥΜΒΟΥΛΩΝ ΣΕ ΘΕΜΑΤΑ ΥΓΕΙΑΣ ΚΑΙ ΑΣΦΑΛΕΙΑΣ | 71317210-8 | 227,80 | 19,84 € | 4.159,56 € | 1.084,69 € | **5.604,24 €** |
|  | ΓΡΑΠΤΗ ΕΚΤΙΜΗΣΗ ΕΠΑΓΓΕΛΜΑΤΙΚΟΥ ΚΙΝΔΥΝΟΥ ΕΤΟΥΣ 2021-2022 | 71317210-8 | 1 | 300,00 € | 300,00 € | 72,00 € | **372,00 €** |
|  | **ΓΕΝΙΚΟ ΣΥΝΟΛΟ ΔΑΠΑΝΗΣ** | | | | | | **5.976,24€** |
|  | **ΔΑΠΑΝΗ ΕΤΟΥΣ 2021** | | | | | | **1.525,86€** |
|  | **ΔΑΠΑΝΗ ΕΤΟΥΣ 2022** | | | | | | **4.450,38 €** |

**Η διάθεση πίστωσης ποσού 5.976,24 € αναλύεται ως εξής: 1.525,86€ του προϋπολογισμού του Δήμου οικ. Έτους 2021 και 4.378,38 € του προϋπολογισμού του Δήμου οικ. Έτους 2022 σε βάρος του Κ.Α.Ε. 15.6117.003. Η εκπόνηση της γραπτής εκτίμησης επαγγελματικού κινδύνου συντάσσεται με ευθύνη του αναδόχου (ιατρός εργασίας ή τεχνικός ασφαλείας ή ΕΞΥΠΠ) και θα παραδοθεί στο Δήμο Ζίτσας, έξι μήνες μετά την υπογραφή της σύμβασης, ενώ θα γίνει και επίσημη παρουσίαση των αποτελεσμάτων στους προϊσταμένους των τμημάτων που έχουν την εποπτεία των υπηρεσιών.**

Σε περίπτωση που το προσωπικό του Δήμου αυξηθεί κατά ποσοστό 10% (επί του υπολογισθέντος στη μελέτη), το κόστος υπηρεσιών ιατρού εργασίας και τεχνικού ασφαλείας παραμένει το ίδιο. Σε διαφορετική περίπτωση το κόστος αναπροσαρμόζεται με βάση τις ισχύουσες διατάξεις και την προσφερθείσα τιμή/ώρα.

Ο ανάδοχος ενημερώνεται με έγγραφο για την αύξηση του προσωπικού.

|  |  |
| --- | --- |
| **ΑΚΡΙΒΕΣ ΑΝΤΙΓΡΑΦΟ** | **Ελεούσα, 10-09-2021**  **O AN/THΣ ΠΡΟΪΣΤΑΜΕΝΟΣ Δ/ΝΣΗΣ**  **ΤΣΑΓΓΑΣ ΚΩΝΣΤΑΝΤΙΝΟΣ** |

****

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΙΩΑΝΝΙΝΩΝ**

**ΔΗΜΟΣ ΖΙΤΣΑΣ**

**Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**

**ΓΕΝΙΚΗ ΣΥΓΓΡΑΦΗ ΥΠΟΧΡΕΩΣΕΩΝ** ­

**Άρθρο 1 ­**

**Αντικείμενο συγγραφής**

Αντικείμενο αυτής της παρούσης Τεχνικής Περιγραφής είναι η «παροχή υπηρεσίας Ιατρού Εργασίας, Τεχνικού Ασφαλείας και εκπόνηση μελέτης εκτίμησης επαγγελματικού κινδύνου» και αφορά τον Δήμο Ζίτσας.

**Άρθρο 2**

**­** **Ισχύουσες διατάξεις**

Η ανάθεση της εργασίας θα γίνει σύμφωνα με τις διατάξεις:

* Τις διατάξεις της παρ 1στ,του άρθρου 86 του Ν.3463/2006 τα άρθρα 103, 209 και 273 του Ν. 3463/06, όπως τροποποιήθηκε και ισχύει
* Τις διατάξεις του άρθρου 20 παρ.13 του Ν.3731/08 (ΦΕΚ 263/Α’) «Αναδιοργάνωση της δημοτικής αστυνομίας και ρυθμίσεις λοιπών θεμάτων αρμοδιότητας Υπουργείου Εσωτερικών» με το οποίο προστίθενται οι παράγραφοι 9 και 10 στο άρθρο 209 του Ν.3463/06
* Τις διατάξεις του Ν. 4412/2016 (ΦΕΚ Α΄ 147/8-8-2016) Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ).
* Το Ν.1568/85,το ΠΔ 17/96,το άρθρο 3 του ΠΔ 294/88 και τους ειδικότερους όρους που ορίζονται στο Π.Δ 294/88.
* Την παρ 3 του άρθρου 4 του ΠΔ 17/96,καθώς και το άρθρο 1,2 της ΚΥΑ 88555/32963/1988 που κυρώθηκε με το άρθρο 39 του Ν.1936/1989,με τον όρο «επιχείρηση» εννοούνται και οι ΟΤΑ.
* Τις διατάξεις του άρθρου 83 του Ν. 2362/1995 «Περί Δημοσίου Λογιστικού, ελέγχου των δαπανών του Κράτους και άλλες διατάξεις»
* Την υπ’ αρ. 35130/739/9-8-2010 απόφαση Υπουργού Οικονομικών (ΦΕΚ 1291/Β’11-8-10) αναφορικά με τα χρηματικά όρια για τη σύναψη δημοσίων συμβάσεων που αφορούν παροχή υπηρεσιών.
* τις διατάξεις του άρθρου 12 παρ. 10 του Ν. 4071/2012
* το υπ’ αριθμ οικ.44363/23.11.2012 του Υπουργείου Εσωτερικών
* την Υ.Α. Υ7α/ΓΠ. Οικ. 112498/2009 (ΦΕΚ 1775/Β`/26.8.2009) Ιατροί εργασίας – όροι και προϋποθέσεις για την απόκτηση της ειδικότητας της Ιατρικής της Εργασίας από ιατρούς άλλων ειδικοτήτων
* το άρθρο 11 Ν. 3850/2010, την [παρ.1 άρθρου 9Α Ν.3850/10](https://dimosnet.gr/blog/laws/άρθρο-9α-δημιουργία-ηλεκτρονικών-βάσε/) όπως προστέθηκε με το [άρθρο 119 του Ν.4488/17](https://dimosnet.gr/blog/laws/άρθρο-119-τροποποίηση-του-ν-38502010/)
* την [παρ.1 άρθρου 9 απόφαση Υπ. Εργασίας και Κοινωνικών Υποθέσεων 5685/121/05.02.2021 (ΦΕΚ 669/22.02.2021 τεύχος Β](https://dimosnet.gr/blog/laws/432339/)')
* τις πράξεις Ελ. Συν. Κλιμ. Τμ. 1 Πράξεις 197/2013, 198/2013 και 220/2013
* Την υποχρέωση του Δήμου, σύμφωνα με την κείμενη νομοθεσία, να παρέχει στους εργαζόμενους υπηρεσίες προστασίας και πρόληψης από εργατικά ατυχήματα καθώς και την δημιουργία συνθηκών υγιεινού και ασφαλούς περιβάλλοντος εργασίας με την μελέτη και βελτίωση του εργασιακού χώρου, τον ιατρικό έλεγχο και την ενημέρωση των εργαζομένων κλπ.

**Άρθρο 3 ­**

**Συμβατικά στοιχεία ­**

Τα συμβατικά στοιχεία κατά σειρά ισχύος είναι:

α. Προϋπολογισμός μελέτης (ενδεικτικός Προϋπολογισμός)

β. Συγγραφή υποχρεώσεων

γ. Τεχνική περιγραφή – μελέτη

**Άρθρο 4 ­**

**Χρόνος εκτέλεσης εργασίας ­**

Η παροχή υπηρεσιών θα εκτελεστεί με διάρκεια ενός έτους από την υπογραφή της σχετικής σύμβασης. Η γραπτή εκτίμηση επαγγελματικού κινδύνου θα παραδοθεί 6 μήνες μετά την υπογραφή της σύμβασης.

**Άρθρο 5 ­**

**Υποχρεώσεις του εντολοδόχου ­**

Είναι υποχρεωμένος να παράσχει τις υπηρεσίες που αναγράφονται στον αναλυτικό προϋπολογισμό της μελέτης, σύμφωνα με την σχετική νομοθεσία (ν.1568/1985 και ν.3850/2010 κλπ.) και ευθύνεται για την ακρίβεια των στοιχείων και για την καλή και σωστή εκτέλεση της εργασίας.

**Άρθρο 6 ­**

**Υποχρεώσεις του εντολέα**

Ο Δήμος είναι υποχρεωμένος για την παροχή όλων των μέσων και στοιχείων τα οποία κρίνονται απαραίτητα για την υλοποίηση της ανατιθέμενης εργασίας, και οφείλει μέσω των υπηρεσιών του να πληρώσει το συμφωνημένο τίμημα

**Άρθρο 7**

**Ανωτέρα βία**

Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση.

Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι αναίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. Στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της ανωτέρας βίας.

Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.

**Άρθρο 8**

**Αναθεώρηση τιμών**

Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά παραμένουν σταθερές και αμετάβλητες, καθ΄ όλη την διάρκεια ισχύος της εντολής.

Στο ποσό της αμοιβής συμπεριλαμβάνονται οι βαρύνοντες τον εντολοδόχο φόροι και βάρη

**Άρθρο 9**

**Τρόπος πληρωμής**

Η αμοιβή δύναται να καταβληθεί τμηματικά ανάλογα με την πρόοδο της παροχής υπηρεσιών και αφού προσκομιστούν στο Δήμο από τον εντολοδόχο τα νόμιμα παραστατικά (απόδειξη ή δελτίο παροχής υπηρεσιών). Στο ποσό της αμοιβής συμπεριλαμβάνονται οι βαρύνοντες τον εντολοδόχο φόροι και βάρη. Η ανωτέρω δαπάνη θα βαρύνει την πίστωση του Προϋπολογισμού του Δήμου για τα έτη 2017-2018.

Οι γιατροί εργασίας απαλλάσσονται του ΦΠΑ (ΠΟΛ1168/1125529/8239/989/Β0014/16-12-2008 & αρ.297/2008 Γνωμοδότηση του Ν.Σ.Κ)

**Άρθρο 10**

**Παραλαβή εργασιών**

Προκειμένου να ελεγχθούν οι ανατεθείσες εργασίες, ο ανάδοχος είναι υποχρεωμένος να συμπληρώνει το βιβλίο/κατάσταση επισκέψεων στους χώρους εργασίας και να το παραδίδει υπογεγραμμένο αρμοδίως σε εκπρόσωπο του Δήμου.

**Άρθρο 11**

**Φόροι, τέλη, κρατήσεις**

Ο εντολοδόχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν σύμφωνα με την κείμενη νομοθεσία

**Άρθρο 12**

**Επίλυση διαφορών**

Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

**Άρθρο 13**

**Δήλωση ιατρών άλλης ειδικότητας**

Σε περίπτωση άρνησης των ιατρών που αναφέρονται στο αριθμ. πρωτ. 33405/Δ9 1493 - 15/06/2018 έγγραφο της Δ/νσης Υγείας & Ασφάλειας στην Εργασία του Υπουργείου Εργασίας, Κοινωνικής Ασφάλισης & Κοινωνικής Αλληλεγγύης η αναθέτουσα αρχή θα απευθυνθεί σε ιατρούς που δεν κατέχουν ειδικότητα της ιατρικής της εργασίας, για να ασκήσουν τα ανωτέρω καθήκοντα, οι οποίοι θα πρέπει με τα δικαιολογητικά συμμετοχής να καταθέσουν επιπροσθέτως βεβαίωση από την περιφέρεια του ιατρικού συλλόγου στον οποίο είναι εγγεγραμμένοι, ότι δεν υπάρχει ή δεν είναι διαθέσιμος ιατρός με την ειδικότητα της Ιατρικής της Εργασίας στην περιφέρεια αυτή, (υποχρεωτική με ποινή αποκλεισμού).

|  |  |
| --- | --- |
| **ΑΚΡΙΒΕΣ ΑΝΤΙΓΡΑΦΟ** | **Ελεούσα, 10-09-2021**  **O AN/THΣ ΠΡΟΪΣΤΑΜΕΝΟΣ Δ/ΝΣΗΣ**  **ΤΣΑΓΓΑΣ ΚΩΝΣΤΑΝΤΙΝΟΣ** |



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΙΩΑΝΝΙΝΩΝ**

**ΔΗΜΟΣ ΖΙΤΣΑΣ**

**Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**

**ΠΡΟΫΠΟΛΟΓΙΣΜΟΣ ΠΡΟΣΦΟΡΑΣ**

|  |  |  |  |
| --- | --- | --- | --- |
| **ΠΕΡΙΓΡΑΦΗ** | **ΩΡΕΣ ΑΠΑΣΧΟΛΗΣΗΣ** | **ΕΝΔΕΙΚΤΙΚΗ ΤΙΜΗ ΑΝΑ ΩΡΑ** | **ΔΑΠΑΝΗ** |
| **(ΕΥΡΩ)** |
| ΓΙΑΤΡΟΣ ΕΡΓΑΣΙΑΣ |  |  |  |
|
| ΤΕΧΝΙΚΟΣ ΑΣΦΑΛΕΙΑΣ |  |  |  |
| ΓΡΑΠΤΗ ΕΚΤΙΜΗΣΗ ΕΠΑΓΓΕΛΜΑΤΙΚΟΥ ΚΙΝΔΥΝΟΥ | 1 | |  |
| **ΣΥΝΟΛΟ** | | |  |
| **Φ.Π.Α. 24 %** | | |  |
| **ΓΕΝΙΚΟ ΣΥΝΟΛΟ** | | |  |

|  |  |  |
| --- | --- | --- |
|  |  | **Ο/Η Προσφέρων** |
|  |  |  |

# ΠΑΡΑΡΤΗΜΑ ΙΙ

# ΟΙΚΟΝΟΜΙΚΗ Π Ρ Ο Σ Φ Ο Ρ Α

ΕΠΩΝΥΜΙΑ ΕΠΙΧΕΙΡΗΣΗΣ:

ΟΝΟΜΑΤΕΠΩΝΥΜΟ ΦΥΣΙΚΟΥ ΠΡΟΣΩΠΟΥ Ή ΝΟΜΙΜΟΥ ΕΚΠΡΟΣΩΠΟΥ:

ΠΑΤΡΩΝΥΜΟ:

Α.Φ.Μ. / Δ.Ο.Υ.:

ΤΑΧ. Δ/ΝΣΗ ΕΠΙΧΕΙΡΗΣΗΣ:

ΤΗΛΕΦΩΝΟ ΕΠΙΚΟΙΝΩΝΙΑΣ:

FAX:

E-mail:

**για τον Δήμο Ζίτσας**

# Κατόπιν της αρ. πρωτ. ………. - …../………./……. πρόσκλησης προσκόμισης προσφοράς, σας προσφέρουμε το συνολικό ποσό των ………………………………………………………………………………………………………….ευρώ (ολογράφως), συμπεριλαμβανομένου Φ.Π.Α. 24%, όπως παρουσιάζεται στους παρακάτω πίνακες:

|  |  |  |  |  |  |  |  |
| --- | --- | --- | --- | --- | --- | --- | --- |
| **Α/Α** | **Περιγραφή Υπηρεσιών** | **CPVS** | **Ποσότητα/Μονάδα Μέτρησης** | **Τιμή μονάδας** | **Κόστος χωρίς ΦΠΑ** | **Φ.Π.Α.** | **Συνολικό Κόστος** |
|  | Παροχή υπηρεσιών Ιατρού Εργασίας | 71317210-8 | 79,60/  Ώρες |  |  |  |  |
|  | Γραπτή Εκτίμηση Επαγγελματικού Κινδύνου | 71317210-8 | 1 |  |  |  |  |
|  | **ΓΕΝΙΚΟ ΣΥΝΟΛΟ** | | | | | |  |
|  | **ΔΑΠΑΝΗ ΕΤΟΥΣ 2021** | | | | | |  |
|  | **ΔΑΠΑΝΗ ΕΤΟΥΣ 2022** | | | | | |  |

Με την παρούσα προσφορά μου δεσμεύομαι **και δηλώνω ότι είμαι σύμφωνος με τις τεχνικές προδιαγραφές** **καθώς και ότι οι προσφερόμενες υπηρεσίες/είδη που θα διαθέσω, πληρούν όλους τους ζητούμενους όρους της υπ΄αρίθμ. 865/13-09-2021 (ΑΔΑ:9ΓΕΕΩΡΓ-8Ο6)** **Απόφασης Δημάρχου Έγκρισης Τεχνικών προδιαγραφών.**

……………………………(Τόπος), …………/……..../……..…(Ημερομηνία)

Ο προσφέρων

(Σφραγίδα, Ονοματεπώνυμο, Υπογραφή)

**ΠΑΡΑΡΤΗΜΑ ΙΙΙ**

**(ΥΠΕΥΘΥΝΗ ΔΗΛΩΣΗ ΑΝΤΙ ΠΟΙΝΙΚΟΥ ΜΗΤΡΩΟΥ)**

### 

### ΥΠΕΥΘΥΝΗ ΔΗΛΩΣΗ

### (άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 του Ν. 1599/1986).

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ΠΡΟΣ(1): | | **ΔΗΜΟ ΖΙΤΣΑΣ ΝΟΜΟΥ ΙΩΑΝΝΙΝΩΝ** | | | | | | | | | | | | |
| Ο – Η Όνομα: | |  | | | Επώνυμο: | | | |  | | | | | |
| Α.Φ.Μ.: | |  | | | Δ.Ο.Υ.: | | | |  | | | | | |
| Όνομα και Επώνυμο Πατέρα: | | |  | | | | | | | | | | | |
| Όνομα και Επώνυμο Μητέρας: | | |  | | | | | | | | | | | |
| Ημερομηνία γέννησης(2): | | |  | | | | | | | | | | | |
| Τόπος Γέννησης: | | |  | | | | | | | | | | | |
| Αριθμός Δελτίου Ταυτότητας: | | |  | | | Τηλ: | |  | | | | | | |
| Τόπος Κατοικίας: |  | | | Οδός: | | |  | | | Αριθ: | |  | ΤΚ: |  |
| Αρ. Τηλεομοιοτύπου (Fax): | | |  | | Δ/νση Ηλεκτρονικού Ταχυδρομείου (Εmail): | | | | | |  | | | | |
| Με ατομική μου ευθύνη και γνωρίζοντας τις κυρώσεις(3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:*(Στην περίπτωση νομικού προσώπου: δηλώνω ως νόμιμος εκπρόσωπος ότι το σύνολο των φυσικών προσώπων που είναι μέλη του διοικητικού, διευθυντικού ή εποπτικού οργάνου του Οικονομικού Φορέα που εκπροσωπώ ή έχουν εξουσία εκπροσώπησης, λήψης αποφάσεων ή ελέγχου σε αυτόν, άρθρο 79α Ν.4412/2016)*: | | | | | | | | | | | | | | | | |
| α) δεν έχω/ουν καταδικαστεί με δικαστική ή διοικητική απόφαση τελεσίδικης και δεσμευτικής ισχύος για: | | | | | | | | | | | | | | | | |
| * συμμετοχή σε εγκληματική οργάνωση ή | | | | | | | | | | | | | | | | |
| * δωροδοκία ή | | | | | | | | | | | | | | | | |
| * απάτη ή | | | | | | | | | | | | | | | | |
| * τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες ή | | | | | | | | | | | | | | | | |
| * νομιμοποίηση εσόδων από παράνομες δραστηριότητες ή χρηματοδότηση της τρομοκρατίας ή | | | | | | | | | | | | | | | | |
| * παιδική εργασία και άλλες μορφές εμπορίας ανθρώπων. | | | | | | | | | | | | | | | | |
| Ως απόδειξη για τη μη συνδρομή των λόγων αποκλεισμού της παραγράφου 1 του άρθρου 73 του | | | | | | | | | | | | | | | | |
| Ν.4412/2016 (αντί ποινικού μητρώου). | | | | | | | | | | | | | | | | |
|  | | | | | | | | | | | | | | | | |
| β) δεν έχει εκδοθεί σε βάρος μου/του συνόλου των φυσικών προσώπων του Οικονομικού Φορέα που εκπροσωπώ, απόφαση αποκλεισμού, σύμφωνα με το άρθρο 74 του Ν.4412/2016. | | | | | | | | | | | | | | | | |

Ημερομηνία: …/……/.…

Ο – Η Δηλ.

(Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

**ΠΑΡΑΡΤΗΜΑ ΙV**

### 

### ΥΠΕΥΘΥΝΗ ΔΗΛΩΣΗ

### (άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 του Ν. 1599/1986).

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ΠΡΟΣ(1): | | **ΔΗΜΟ ΖΙΤΣΑΣ ΝΟΜΟΥ ΙΩΑΝΝΙΝΩΝ** | | | | | | | | | | | | |
| Ο – Η Όνομα: | |  | | | Επώνυμο: | | | |  | | | | | |
| Α.Φ.Μ.: | |  | | | Δ.Ο.Υ.: | | | |  | | | | | |
| Όνομα και Επώνυμο Πατέρα: | | |  | | | | | | | | | | | |
| Όνομα και Επώνυμο Μητέρας: | | |  | | | | | | | | | | | |
| Ημερομηνία γέννησης(2): | | |  | | | | | | | | | | | |
| Τόπος Γέννησης: | | |  | | | | | | | | | | | |
| Αριθμός Δελτίου Ταυτότητας: | | |  | | | Τηλ: | |  | | | | | | |
| Τόπος Κατοικίας: |  | | | Οδός: | | |  | | | Αρ.: | |  | ΤΚ: |  |
| Αρ. Τηλεμοιοτύπου (Fax): | | |  | | Δ/νση Ηλεκτρονικού Ταχυδρομείου (Εmail): | | | | | |  | | | | |
| Με ατομική μου ευθύνη και γνωρίζοντας τις κυρώσεις(3), που προβλέπονται από τις διατάξεις της παρ. 6 του άρθρου 22 του Ν. 15 99/1986, δηλώνω ότι **ως οικονομικός φορέας**: | | | | | | | | | | | | | | | | |
| α) οι οργανισμοί κοινωνικής ασφάλισης (κύριας και επικουρικής), στους οποίους έχω | | | | | | | | | | | | | | | | |
| υποχρέωση καταβολής ασφαλιστικών εισφορών ως εργοδότης και για τους οποίους είμαι | | | | | | | | | | | | | | | | |
| υποχρεωμένος να υποβάλω ασφαλιστική ενημερότητα είναι: | | | | | | | | | | | | | | | | |
| **-** | | | | | | | | | | | | | | | | |
| **-** | | | | | | | | | | | | | | | | |
| β) δεν έχω αθετήσει τις υποχρεώσεις μου όσον αφορά στην καταβολή φόρων ή εισφορών κοινωνικής | | | | | | | | | | | | | | | | |
| ασφάλισης και δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για | | | | | | | | | | | | | | | | |
| την αθέτηση των υποχρεώσεων μου, όσον αφορά στην καταβολή φόρων ή εισφορών κοινωνικής | | | | | | | | | | | | | | | | |
| ασφάλισης (κύριας και επικουρικής), ως εργοδότης. | | | | | | | | | | | | | | | | |
|  | | | | | | | | | | | | | | | | |
|  | | | | | | | | | | | | | | | | |
|  | | | | | | | | | | | | | | | | |

Ημερομηνία: …/……/.…

Ο – Η Δηλ.

(Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.